Γνωρίστε τα δικαιώματά σας ως προς την ενημέρωση για τις ποινικές κατηγορίες - PDF\nDownload "Γνωρίστε τα δικαιώματά σας ως προς την ενημέρωση για τις ποινικές κατηγορίες"\n1 Γνωρίστε τα δικαιώματά σας ως προς την ενημέρωση για τις ποινικές κατηγορίες GRACE MULVEY & SINÉAD SKELLY\n2 Συντονιστής του Ευρωπαϊκού Δικτύου για τα Δικαιώματα JUSTICIA είναι το Ιρλανδικό Συμβούλιο για τις Πολιτικές Ελευθερίες 9-13 Blackhall Place Dublin 7 Ιρλανδία Tηλ Φαξ\n3 ΠΕΡΙΕΧΟΜΕΝΑ 1 ΛΕΞΕΙΣ- ΚΛΕΙΔΙΑ 4 2 ΓΕΝΙΚΕΣ ΠΛΗΡΟΦΟΡΙΕΣ 11 3 ΠΩΣ ΔΗΜΙΟΥΡΓΟΥΝΤΑΙ ΟΙ ΟΔΗΓΙΕΣ ΤΗΣ ΕΕ; 13 1 ΠΡΟΤΑΣΗ 13 2 ΠΡΩΤΗ ΑΝΑΓΝΩΣΗ ΣΤΟ ΕΥΡΩΠΑΪΚΟ ΚΟΙΝΟΒΟΥΛΙΟ 14 3 ΤΡΟΠΟΠΟΙΗΜΕΝΗ ΠΡΟΤΑΣΗ ΑΠΟ ΤΗΝ ΕΥΡΩΠΑΪΚΗ ΕΠΙΤΡΟΠΗ 14 4 ΠΡΩΤΗ ΑΝΑΓΝΩΣΗ ΣΤΟ ΣΥΜΒΟΥΛΙΟ 15 5 ΔΕΥΤΕΡΗ ΑΝΑΓΝΩΣΗ ΣΤΟ ΕΥΡΩΠΑΪΚΟ ΚΟΙΝΟΒΟΥΛΙΟ 15 6 ΣΥΝΔΙΑΛΛΑΓΗ ΚΑΙ ΤΡΙΤΗ ΑΝΑΓΝΩΣΗ 16 4 Ο ΟΔΗΓΟΣ ΣΑΣ ΓΙΑ ΤΗΝ ΟΔΗΓΙΑ ΣΧΕΤΙΚΑ ΜΕ ΤΟ ΔΙΚΑΙΩΜΑ ΕΝΗΜΕΡΩΣΗΣ ΣΤΟ ΠΛΑΙΣΙΟ ΠΟΙΝΙΚΩΝ ΔΙΑΔΙΚΑΣΙΩΝ 5 ΓΕΝΙΚΟ ΠΛΑΙΣΙΟ ΤΗΣ ΟΔΗΓΙΑΣ ΣΧΕΤΙΚΑ ΜΕ ΤΟ ΔΙΚΑΙΩΜΑ ΕΝΗΜΕΡΩΣΗΣ ΣΤΟ ΠΛΑΙΣΙΟ ΠΟΙΝΙΚΩΝ ΔΙΑΔΙΚΑΣΙΩΝ Η ΟΔΗΓΙΑ ΣΧΕΤΙΚΑ ΜΕ ΤΟ ΔΙΚΑΙΩΜΑ ΕΝΗΜΕΡΩΣΗΣ ΣΤΟ ΠΛΑΙΣΙΟ ΠΟΙΝΙΚΩΝ ΔΙΑΔΙΚΑΣΙΩΝ 22 A. ΠΕΔΙΟ ΕΦΑΡΜΟΓΗΣ ΤΟΥ ΔΙΚΑΙΩΜΑΤΟΣ ΕΝΗΜΕΡΩΣΗΣ 22 B. ΑΠΟ ΤΟ ΣΤΑΔΙΟ ΤΗΣ ΕΡΕΥΝΑΣ 23 Γ. ΑΠΟ ΤΟ ΣΤΑΔΙΟ ΤΗΣ ΣΥΛΛΗΨΗΣ Η / ΚΑΙ ΤΗΣ ΚΡΑΤΗΣΗΣ 24 Δ. ΠΛΗΡΟΦΟΡΙΕΣ ΣΧΕΤΙΚΑ ΜΕ ΤΗΝ ΚΑΤΗΓΟΡΙΑ 27 E. ΠΡΟΣΒΑΣΗ ΣΤΟ ΥΛΙΚΟ ΤΗΣ ΔΙΚΟΓΡΑΦΙΑΣ 27 ΣΤ. ΠΡΟΣΦΥΓΗ ΚΑΤΑ ΤΗΣ ΜΗ ΠΑΡΟΧΗΣ ΠΛΗΡΟΦΟΡΙΩΝ Η ΤΗΣ ΑΡΝΗΣΗΣ ΠΡΟΣΒΑΣΗΣ ΣΤΟ ΥΛΙΚΟ ΤΗΣ ΔΙΚΟΓΡΑΦΙΑΣ 29 Ζ. ΕΥΡΩΠΑΪΚΟ ΕΝΤΑΛΜΑ ΣΥΛΛΗΨΗΣ 29 H. ΕΠΕΞΗΓΗΣΗ ΤΟΥ ΕΓΓΡΑΦΟΥ ΔΙΚΑΙΩΜΑΤΩΝ 30 7 ΧΡΗΣΙΜΕΣ ΕΠΑΦΕΣ 34 ΠΑΡΑΡΤΗΜΑ Ι ΤΗΣ ΟΔΗΓΙΑΣ ΠΑΡΑΡΤΗΜΑ ΙΙ ΤΗΣ ΟΔΗΓΙΑΣ 38 40\n4 1 ΛΕΞΕΙΣ- ΚΛΕΙΔΙΑ ΚΑΤΗΓΟΡΟΥΜΕΝΟΣ Άτομο στο οποίο έχουν απαγγελθεί επισήμως κατηγορίες από τον εισαγγελέα για ένα έγκλημα, για το οποίο, ωστόσο, δεν έχει ακόμη εκδοθεί κρίση ή απόφαση δικαστηρίου. ΨΗΦΙΣΗ Όταν μια Οδηγία γίνεται νόμος. ΠΑΡΑΡΤΗΜΑ Προσάρτηση κειμένου στο κυρίως έγγραφο. ΕΦΕΣΗ Αμφισβήτηση της απόφασης ενός δικαστηρίου χαμηλότερου βαθμού ενώπιον ενός δικαστηρίου υψηλότερου βαθμού. ΕΦΕΤΕΙΟ Το δικαστήριο υψηλότερου βαθμού ενώπιον του οποίου μπορεί να αμφισβητηθεί η απόφαση ενός δικαστηρίου χαμηλότερου βαθμού. ΥΠΟΘΕΣΗ Μια νομική διαφορά μεταξύ δύο μερών (φυσικών ή νομικών προσώπων) που επιλύεται από ένα δικαστήριο ή μέσω κάποιας άλλης νομικής διαδικασίας. ΚΟΙΝΗ ΘΕΣΗ Περιγραφή της προσέγγισης της ΕΕ σε συγκεκριμένα θέματα ή ορισμένα ζητήματα γεωγραφικού χαρακτήρα. Τα Κράτη Μέλη πρέπει να τροποποιούν τις εθνικές πολιτικές τους έτσι ώστε αυτές να αντανακλούν τις κοινές θέσεις. ΣΥΝΔΙΑΛΛΑΓΗ Μια διαδικασία οριστικής λήψης αποφάσεων που δρομολογείται όταν το Συμβούλιο της Ευρωπαϊκής Ένωσης δεν εγκρίνει όλες τις τροποποιήσεις που υιοθέτησε το Ευρωπαϊκό Κοινοβούλιο. Στόχος της είναι η υιοθέτηση ενός κοινού κειμένου ή η επίτευξη συμβιβασμού σχετικά με τις τροποποιήσεις ώστε στη συνέχεια να μπορεί να εγκριθεί από το Συμβούλιο και το Κοινοβούλιο. Βλ. επίσης «Συμβούλιο της Ευρωπαϊκής Ένωσης» και «Ευρωπαϊκό Κοινοβούλιο». 4\n5 ΠΡΟΞΕΝΙΚΕΣ ΑΡΧΕΣ Οι υπάλληλοι που διορίζονται από μία κυβέρνηση για να ζήσουν και να εργαστούν σε μία ξένη χώρα όπου θα εκπροσωπούν τη δική τους χώρα και θα παρέχουν βοήθεια στους συμπατριώτες τους εκεί. ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ Το θεσμικό όργανο της ΕΕ που αποτελείται από εκπροσώπους των κυβερνήσεων των Κρατών Μελών, δηλ. τους υπουργούς κάθε Κράτους Μέλους με αρμοδιότητα σε ένα συγκεκριμένο τομέα. Πρόκειται για βασικό όργανο λήψης αποφάσεων στη νομοθετική διαδικασία μαζί με το Ευρωπαϊκό Κοινοβούλιο. Βλ. επίσης «Κράτη Μέλη» και «Ευρωπαϊκό Κοινοβούλιο». ΔΙΚΑΣΤΗΡΙΟ ΤΗΣ ΕΥΡΩΠΑΪΚΗΣ ΕΝΩΣΗΣ Το Δικαστήριο της Ευρωπαϊκής Ένωσης εκδικάζει υποθέσεις μεταξύ Κρατών Μελών και θεσμικών οργάνων της Ευρωπαϊκής Ένωσης. Φυσικά πρόσωπα, εταιρείες ή οργανισμοί/ οργανώσεις μπορούν επίσης να φέρουν μια υπόθεση προς εκδίκαση ενώπιον του δικαστηρίου εφόσον πιστεύουν ότι τα δικαιώματά τους παραβιάστηκαν από ένα όργανο της ΕΕ. Το Δικαστήριο διασφαλίζει ότι το δίκαιο της ΕΕ εφαρμόζεται κατά τον ίδιο τρόπο σε όλα τα Κράτη Μέλη της Ευρωπαϊκής Ένωσης. Βλ. επίσης «Κράτος Μέλος». ΠΟΙΝΙΚΟ ΑΔΙΚΗΜΑ Μια πράξη ή παράλειψη που προβλέπεται από την ποινική νομοθεσία μιας χώρας, η παράβαση της οποίας μπορεί να οδηγήσει σε καταδίκη. ΠΟΙΝΙΚΟ ΔΙΚΟΝΟΜΙΚΟ ΔΙΚΑΙΟ Το δίκαιο που διέπει μια ποινική υπόθεση από τη στιγμή που ξεκινά η έρευνα της υπόθεσης μέχρι την ολοκλήρωση της δικαστικής διαδικασίας. ΠΟΙΝΙΚΗ ΔΙΑΔΙΚΑΣΙΑ Σειρά νομικών ενεργειών που δρομολογούνται μετά τη διάπραξη ενός ποινικού αδικήματος. ΔΙΑΣΥΝΟΡΙΑΚΗ ΕΓΚΛΗΜΑΤΙΚΟΤΗΤΑ Όπου ένα έγκλημα λαμβάνει χώρα σε περισσότερες από μια χώρες ή όπου ένα ποινικό αδίκημα διαπράττεται σε μια χώρα αλλά ο κατηγορούμενος ή ο ύποπτος δεν βρίσκεται πλέον σε αυτήν τη χώρα ή όπου οι συνέπειες του ποινικού αδικήματος εμφανίζονται και πέρα από τη χώρα στην οποία διαπράχθηκε το ποινικό αδίκημα. Βλ. επίσης «Ποινικό αδίκημα». ΚΡΑΤΗΣΗ Κράτηση σε ασφαλές μέρος από υπαλλήλους των αρχών επιβολής του νόμου. ΣΤΕΡΗΣΗ ΤΗΣ ΕΛΕΥΘΕΡΙΑΣ/ΚΡΑΤΗΣΗ Υποχρέωση παραμονής με τους υπαλλήλους των αρχών επιβολής του νόμου. 5\n6 ΟΔΗΓΙΑ Ένας νόμος της Ευρωπαϊκής Ένωσης που δεσμεύει τα Κράτη Μέλη. Μια Οδηγία μπορεί να παρέχει δικαιώματα στους πολίτες της ΕΕ τα οποία μπορούν να επιβάλλονται από τα δικαστήρια των Κρατών Μελών της ΕΕ. Η Ευρωπαϊκή Επιτροπή μπορεί, επίσης, να κινήσει τη διαδικασία επί παραβάσει κατά ενός Κράτους Μέλους για μη εφαρμογή μιας Οδηγίας από το τελευταίο. Βλ. επίσης «Διαδικασία επί παραβάσει», «Κράτος Μέλος» και «Ευρωπαϊκή Επιτροπή». ΕΣΩΤΕΡΙΚΟ ΔΙΚΑΙΟ Το εθνικό δίκαιο μιας χώρας. ΕΥΡΩΠΑΪΚΟ ΕΝΤΑΛΜΑ ΣΥΛΛΗΨΗΣ Ένα ένταλμα σύλληψης το οποίο ισχύει σε όλα τα Κράτη Μέλη της Ευρωπαϊκής Ένωσης. Χρησιμοποιείται όταν ένα Κράτος Μέλος επιδιώκει την επιστροφή ενός ύποπτου ή καταδικασθέντος ατόμου από ένα άλλο Κράτος Μέλος. Βλ. επίσης «Έκδοση» και «Κράτος Μέλος». ΕΥΡΩΠΑΪΚΟ ΔΙΚΑΣΤΗΡΙΟ ΑΝΘΡΩΠΙΝΩΝ ΔΙΚΑΙΩΜΑΤΩΝ (ΕΔΑΔ) Το δικαστήριο που εκδικάζει υποθέσεις από άτομα των οποίων έχουν θιγεί τα δικαιώματα βάσει της Ευρωπαϊκής Σύμβασης για τα Ανθρώπινα Δικαιώματα. Βλ. «Ευρωπαϊκή Σύμβαση για τα Ανθρώπινα Δικαιώματα». ΕΥΡΩΠΑΪΚΗ ΣΥΜΒΑΣΗ ΑΝΘΡΩΠΙΝΩΝ ΔΙΚΑΙΩΜΑΤΩΝ Η διεθνής συμφωνία για τη θέσπιση του Ευρωπαϊκού Δικαστηρίου Ανθρωπίνων Δικαιωμάτων και τον καθορισμό των δικαιωμάτων και των ελευθεριών που πρέπει να απολαμβάνει κάθε άνθρωπος ο οποίος ζει στην επικράτεια των κρατών που έχουν συμφωνήσει ότι θα δεσμεύονται από αυτή. Οι χώρες που την έχουν υπογράψει υπόσχονται να προστατεύουν τα ανθρώπινα δικαιώματα και τις θεμελιώδεις ελευθερίες κάθε ανθρώπου. ΕΥΡΩΠΑΪΚΗ ΕΠΙΤΡΟΠΗ Το όργανο της Ευρωπαϊκής Ένωσης που εκπροσωπεί τα συμφέροντα της Ευρωπαϊκής Ένωσης. Υποβάλλει καινούργια νομοθεσία στο Ευρωπαϊκό Κοινοβούλιο και στο Ευρωπαϊκό Συμβούλιο και διασφαλίζει ότι τα Κράτη Μέλη εφαρμόζουν ορθά το δίκαιο της ΕΕ. ΕΥΡΩΠΑΪΚΟ ΚΟΙΝΟΒΟΥΛΙΟ Το Κοινοβούλιο της Ευρωπαϊκής Ένωσης. Συνεργάζεται με το Συμβούλιο της Ευρωπαϊκής Ένωσης και την Ευρωπαϊκή Επιτροπή για την άσκηση της νομοθετικής λειτουργίας του. ΚΡΑΤΟΣ ΜΕΛΟΣ ΤΗΣ ΕΚΤΕΛΕΣΗΣ Η χώρα που εφαρμόζει το Ευρωπαϊκό Ένταλμα Σύλληψης επειδή είναι η χώρα όπου βρίσκεται επί του παρόντος το ύποπτο ή καταδικασθέν άτομο. Βλ. επίσης «Ευρωπαϊκό Ένταλμα Σύλληψης» και «Κράτος Μέλος». 6\n7 ΕΚΔΟΣΗ Σύστημα όπου μια χώρα παραδίδει ένα ύποπτο ή καταδικασθέν άτομο αν ζητείται σε μια άλλη χώρα για να δικαστεί, να του απαγγελθεί ποινή ή να εκτίσει την ποινή του. Βλ. επίσης «Ύποπτος». ΑΠΟΦΑΣΗ- ΠΛΑΙΣΙΟ Καθοδήγηση από την Ευρωπαϊκή Ένωση προς τα Κράτη Μέλη. Οι Αποφάσεις- Πλαίσιο δεν παρέχουν δικαιώματα στους πολίτες της Ευρωπαϊκής Ένωσης και χρησιμοποιούνται μόνο σε ορισμένα θέματα ποινικής δικαιοσύνης εντός της Ευρωπαϊκής Ένωσης. Η Ευρωπαϊκή Επιτροπή μπορεί να κινήσει τη διαδικασία επί παραβάσει κατά ενός Κράτους Μέλους για μη εφαρμογή μιας Απόφασης- Πλαίσιο από το τελευταίο. Βλ. επίσης «Ευρωπαϊκή Επιτροπή», «Διαδικασία επί παραβάσει» και «Κράτος Μέλος». ΕΝΑΡΞΗ ΙΣΧΥΟΣ Η εφαρμογή ενός νόμου. ΔΙΑΔΙΚΑΣΙΑ ΕΠΙ ΠΑΡΑΒΑΣΕΙ Η νομική διαδικασία που μπορεί να κινήσει η Ευρωπαϊκή Επιτροπή κατά ενός Κράτους Μέλους εάν θεωρεί ότι το Κράτος Μέλος δεν έχει εκπληρώσει τις υποχρεώσεις του σύμφωνα με το δίκαιο της Ευρωπαϊκής Ένωσης. Βλ. επίσης «Κράτος Μέλος» και «Ευρωπαϊκή Επιτροπή». ΔΙΚΑΣΤΙΚΟΣ ΕΛΕΓΧΟΣ Ένας δικαστικός έλεγχος μπορεί να λάβει τρεις μορφές: (1) Τον έλεγχο από ένα δικαστήριο των ενεργειών ενός κυβερνητικού υπαλλήλου ή οργάνου. (2) Επαναξιολόγηση των ενεργειών ενός νομίμως ορισθέντος ατόμου ή οργάνου. (3) Εκ νέου εξέταση από δευτεροβάθμιο δικαστήριο της απόφασης ενός πρωτοβάθμιου δικαστηρίου. Βλ. επίσης «Δευτεροβάθμιο δικαστήριο». ΔΙΚΑΣΤΙΚΗ ΑΡΧΗ Μια αρχή που ερμηνεύει και εφαρμόζει τη νομοθεσία. ΝΟΜΙΚΗ ΑΡΩΓΗ Η παροχή δικηγόρου που πληρώνεται από το κράτος σε έναν κατηγορούμενο ή ύποπτο που αδυνατεί να πληρώσει τον δικηγόρο του. Βλ. επίσης «Κατηγορούμενος» και «Ύποπτος». ΝΟΜΟΘΕΣΙΑ Νόμοι που έχουν ψηφιστεί από ένα εθνικό κοινοβούλιο. 7\n8 ΝΟΜΟΘΕΤΙΚΗ ΠΡΟΤΑΣΗ Το σχέδιο ενός νομοθετήματος που ψηφίζεται και τροποποιείται από τα θεσμικά όργανα της Ευρωπαϊκής Ένωσης. Αφού περάσει από τη διαδικασία λήψης αποφάσεων της συνήθους νομοθετικής διαδικασίας και εγκριθεί, η νομοθετική πρόταση γίνεται Οδηγία. Βλ. επίσης «Συνήθης νομοθετική διαδικασία» και «Οδηγία». ΕΓΓΡΑΦΟ ΔΙΚΑΙΩΜΑΤΩΝ Έγγραφο διατυπωμένο σε απλή γλώσσα που περιέχει πληροφορίες σχετικά με τα δικονομικά δικαιώματα ενός υπό κράτηση υπόπτου ή κατηγορουμένου. Πρέπει να δίνεται στον ύποπτο ή τον κατηγορούμενο από τη στιγμή της σύλληψης. Βλ. επίσης «Στέρηση της ελευθερίας/κράτηση», «Δικονομικά δικαιώματα», «Ύποπτος» και «Κατηγορούμενος». ΑΠΟΔΕΙΚΤΙΚΟ ΥΛΙΚΟ Αποδείξεις που είναι σχετικές με την υπόθεση και δύνανται να επηρεάσουν την έκβαση της δίκης. ΥΛΙΚΟ ΤΗΣ ΔΙΚΟΓΡΑΦΙΑΣ Έγγραφα που είναι σχετικά και σημαντικά για την υπόθεση. ΕΥΡΩΒΟΥΛΕΥΤΕΣ Οι Ευρωβουλευτές ή Μέλη του Ευρωπαϊκού Κοινοβουλίου είναι οι άμεσα εκλεγμένοι εκπρόσωποι των Κρατών Μελών της ΕΕ. Βλ. επίσης «Κράτος Μέλος». ΚΡΑΤΟΣ ΜΕΛΟΣ Μια χώρα που είναι μέλος της Ευρωπαϊκής Ένωσης. ΕΠΙΣΗΜΗ ΕΦΗΜΕΡΙΔΑ ΤΗΣ ΕΥΡΩΠΑΪΚΗΣ ΕΝΩΣΗΣ Εκδίδεται κάθε εργάσιμη ημέρα σε όλες τις επίσημες γλώσσες της Ευρωπαϊκής Ένωσης. Ενημερώνει τα Κράτη Μέλη για τη νεοεκδοθείσα νομοθεσία της ΕΕ, καθώς και για πληροφορίες και ανακοινώσεις της ΕΕ. Μια οδηγία είναι δεσμευτική μόνο εφόσον δημοσιευθεί στην Επίσημη Εφημερίδα της Ευρωπαϊκής Ένωσης. Βλ. επίσης «Οδηγία» και «Κράτος Μέλος». ΣΥΝΗΘΗΣ ΝΟΜΟΘΕΤΙΚΗ ΔΙΑΔΙΚΑΣΙΑ Η κύρια νομοθετική διαδικασία στο πλαίσιο της διαδικασίας λήψης αποφάσεων της ΕΕ. Πρόκειται για τη διεργασία μέσω της οποίας μια Οδηγία διοχετεύεται στα όργανα της ΕΕ, ψηφίζεται, τροποποιείται και τελικά υπογράφεται για να μετατραπεί σε νόμο. Βλ. επίσης «Οδηγία». 8\n9 ΟΛΟΜΕΛΕΙΑ Μεγάλες μηνιαίες συνεδριάσεις του Ευρωπαϊκού Κοινοβουλίου οι οποίες συγκεντρώνουν όλους τους Ευρωβουλευτές, τις Επιτροπές και τις πολιτικές ομάδες του Κοινοβουλίου που παρουσιάζουν τα αποτελέσματα της εργασίας τους επί μιας νομοθετικής πρότασης. Οι Ευρωβουλευτές συζητούν τη νομοθετική πρόταση και ψηφίζουν επί τροποποιήσεων. Βλ. επίσης «Ευρωβουλευτές» και «Νομοθετική Πρόταση». ΔΙΚΟΝΟΜΙΚΑ ΔΙΚΑΙΩΜΑΤΑ Τα δικαιώματα που έχει ένας κατηγορούμενος ή ύποπτος στο πλαίσιο του συστήματος της ποινικής δικαιοσύνης, από τη στιγμή που ξεκινά η έρευνα της υπόθεσης μέχρι την ολοκλήρωση της δικαστικής διαδικασίας. Βλ. επίσης «Κατηγορούμενος» και «Ύποπτος». ΕΙΣΗΓΗΤΗΣ Το Μέλος του Ευρωπαϊκού Κοινοβουλίου που είναι υπεύθυνο για την προετοιμασία μιας έκθεσης σχετικά με μια νομοθετική πρόταση. Βλ. επίσης «Ευρωβουλευτές». ΣΚΕΠΤΙΚΟ Εναρκτήριες δηλώσεις αναφορικά με μια Οδηγία. Βλ. επίσης «Οδηγία». ΥΠΟΠΤΟΣ Άτομο το οποίο ο εισαγγελέας θεωρεί ότι έχει διαπράξει έγκλημα, ωστόσο, δεν του έχουν απαγγελθεί επίσημα κατηγορίες. ΣΟΥΗΔΙΚΟΣ ΧΑΡΤΗΣ ΠΟΡΕΙΑΣ ΓΙΑ ΤΑ ΔΙΚΟΝΟΜΙΚΑ ΔΙΚΑΙΩΜΑΤΑ Σχέδιο δράσης που περιγράφει τα μέτρα για την προώθηση της προστασίας των υπόπτων και κατηγορουμένων σε ποινικές διαδικασίες, σε ισότιμη βάση, σε όλα τα Κράτη Μέλη της Ευρωπαϊκής Ένωσης. Βλ. επίσης «Κατηγορούμενος», «Ύποπτος» και «Κράτος Μέλος». ΜΕΤΑΦΟΡΑ Όταν τα Κράτη Μέλη προσαρμόζουν το εσωτερικό τους δίκαιο για να θέσουν σε ισχύ μια ευρωπαϊκή νομοθετική πράξη στη χώρα τους. Βλ. επίσης «Κράτος Μέλος». ΣΥΝΘΗΚΗ Μια διεθνής νομική συμφωνία μεταξύ χωρών. 9\n10 ΤΡΙΜΕΡΕΙΣ ΔΙΑΛΟΓΟΙ Ανεπίσημες συναντήσεις μεταξύ εκπροσώπων του Ευρωπαϊκού Κοινοβουλίου, του Συμβουλίου και της Επιτροπής κατά τη διάρκεια των οποίων προσπαθούν να επιτύχουν συμφωνία ως προς ένα πακέτο τροποποιήσεων για μια νομοθετική πρόταση. Βλ. επίσης «Ευρωπαϊκό Κοινοβούλιο, «Συμβούλιο της Ευρωπαϊκής Ένωσης» και «Νομοθετική πρόταση». 10\n11 2 ΓΕΝΙΚΕΣ ΠΛΗΡΟΦΟΡΙΕΣ Επί του παρόντος, το ποινικό δίκαιο και η ποινική δικονομία διαφέρουν σημαντικά από το ένα Κράτος Μέλος στο άλλο. Πρακτικά, αυτό σημαίνει ότι τα δικαιώματα των κατηγορουμένων και των υπόπτων κατά τις ποινικές διαδικασίες διαφέρουν επίσης σημαντικά από το ένα Κράτος Μέλος στο άλλο. Είναι σημαντικό να υπάρχουν τα ίδια δικαιώματα σε ολόκληρη την Ευρωπαϊκή Ένωση όχι μόνο λόγω της μετακίνησης των Ευρωπαίων πολιτών εντός της ΕΕ για να ζήσουν, να εργαστούν, να σπουδάσουν ή να κάνουν διακοπές αλλά, επίσης, λόγω της αύξησης της διασυνοριακής εγκληματικότητας μεταξύ των Κρατών Μελών. Αποφασίστηκε ότι ο καλύτερος τρόπος για τον καθορισμό ελάχιστων προτύπων σε σχέση με την προστασία των δικαιωμάτων αυτών ήταν μια σειρά βημάτων, μέσω της εφαρμογής του «Σουηδικού Χάρτη Πορείας», ο οποίος έχει ως στόχο να εξομοιώσει σε όλη την Ευρωπαϊκή Ένωση τα δικαιώματα των κατηγορουμένων και των υπόπτων στις ποινικές διαδικασίες. Βλ. επίσης το «Γενικό πλαίσιο της Οδηγίας σχετικά με το δικαίωμα ενημέρωσης στο πλαίσιο ποινικών διαδικασιών» για περισσότερες πληροφορίες. Το πακέτο αυτό περιγράφει το δεύτερο μέτρο του «Σουηδικού Χάρτη Πορείας», δηλ. την Οδηγία σχετικά με το δικαίωμα ενημέρωσης στο πλαίσιο ποινικών διαδικασιών. Περιγράφει λεπτομερώς τις πληροφορίες τις οποίες έχει δικαίωμα να λαμβάνει ένας κατηγορούμενος και ένας ύποπτος καθ' όλη τη διάρκεια των ποινικών διαδικασιών, από το στάδιο της έρευνας έως την οριστική απόφαση σχετικά με το αν ο κατηγορούμενος ή ο ύποπτος διέπραξε τελικά το εν λόγω έγκλημα. Το πακέτο αυτό περιγράφει επίσης τη μορφή που θα πρέπει να έχουν οι πληροφορίες αυτές. 11\n12 Το παρόν εγχειρίδιο είναι το πρώτο από μια νέα σειρά εκδόσεων με τίτλο Know Your Rights Guide σε σχέση με το πεδίο της ποινικής δικαιοσύνης της ΕΕ. Το Ευρωπαϊκό Δίκτυο για τα Δικαιώματα JUSTICIA είναι ένα πανευρωπαϊκό δίκτυο που αποτελείται επί του παρόντος από 11 οργανώσεις- μέλη: τη Βουλγαρική Επιτροπή επιτήρησης των συμφωνιών του Ελσίνκι, το Ευρωπαϊκό Κέντρο για τα Ανθρώπινα και Συνταγματικά Δικαιώματα (Γερμανία), το Ελληνικό Παρατηρητήριο των Συμφωνιών του Ελσίνκι, το Ίδρυμα επιτήρησης των συμφωνιών του Ελσίνκι για τα Ανθρώπινα Δικαιώματα (Πολωνία), το Ίδρυμα Ελέγχου της Τήρησης των Ανθρωπίνων Δικαιωμάτων (Λιθουανία), την Ουγγρική Ένωση για τις Πολιτικές Ελευθερίες, το Ιρλανδικό Συμβούλιο για τις Πολιτικές Ελευθερίες, το Λεττονικό Κέντρο για τα Ανθρώπινα Δικαιώματα, την Ένωση για τα Ανθρώπινα Δικαιώματα (Τσεχία), την Πρωτοβουλία της Ανοιχτής Κοινωνίας για Δικαιοσύνη (Ουγγαρία) και την οργάνωση Statewatch (Ηνωμένο Βασίλειο). Το Δίκτυο εργάζεται για να βελτιώσει τα δικαιώματα όλων των Ευρωπαίων πολιτών που συμμετέχουν στις διαδικασίες της ποινικής δικαιοσύνης στα Κράτη Μέλη. Για περισσότερες πληροφορίες, επισκεφθείτε τον ιστότοπό μας στη διεύθυνση Επίσης, ανατρέξτε στη σελίδα «Χρήσιμες επαφές» του παρόντος εγχειριδίου για τα στοιχεία επικοινωνίας κάθε οργάνωσης- εταίρου του Ευρωπαϊκού Δικτύου για τα Δικαιώματα JUSTICIA. Σημειώσατε, επίσης, ότι όταν το εγχειρίδιο αναφέρεται στο «Κράτος Μέλος σας», αυτό μπορεί να ερμηνευτεί ως «στο Κράτος Μέλος όπου ανακρίνεστε» ή «στο Κράτος Μέλος όπου κρατείστε ή συλληφθήκατε» (ανάλογα με την ενότητα του εγχειριδίου). 12\n13 3 ΠΩΣ ΔΗΜΙΟΥΡΓΟΥΝΤΑΙ ΟΙ ΟΔΗΓΙΕΣ ΤΗΣ ΕΕ; Η Οδηγία είναι ένα ευρωπαϊκό νομοθέτημα που θεσπίζει νομικές υποχρεώσεις για τα Κράτη Μέλη της ΕΕ. Η Οδηγία ξεκινά ως νομοθετική πρόταση ή ως πρόταση Οδηγίας η οποία ψηφίζεται και τροποποιείται στο πλαίσιο μιας διαδικασίας λήψης αποφάσεων της Ευρωπαϊκής Ένωσης που αποκαλείται «συνήθης νομοθετική διαδικασία». Σε αυτήν τη διαδικασία, ζητείται από το άμεσα εκλεγμένο Ευρωπαϊκό Κοινοβούλιο σε συνεργασία με το Συμβούλιο της Ευρωπαϊκής Ένωσης (που εκπροσωπεί τις κυβερνήσεις των 27 1 Κρατών Μελών της ΕΕ) να εγκρίνει ένα σχέδιο νόμου. Η «συνήθης νομοθετική διαδικασία» αναφέρεται στη διαδικασία με την οποία μια Οδηγία διοχετεύεται στα θεσμικά όργανα της ΕΕ, ψηφίζεται ή τροποποιείται και τελικά υπογράφεται για να μετατραπεί σε νόμο. Τα βήματα αυτής της διαδικασίας αναφέρονται στη συνέχεια: 1 ΠΡΟΤΑΣΗ Συνήθως, η νομοθετική πρόταση υποβάλλεται από την Ευρωπαϊκή Επιτροπή. Αυτό συμβαίνει συχνά μετά από μια διαδικασία διαβούλευσης με ειδικούς του τομέα. Ωστόσο, το Ευρωπαϊκό Κοινοβούλιο μπορεί επίσης να προτείνει νομοθεσία και, στην περίπτωση του τομέα της ελευθερίας, της ασφάλειας και της δικαιοσύνης, η πρόταση μπορεί να προέρχεται είτε από την Ευρωπαϊκή Επιτροπή είτε από το ένα τέταρτο των Κρατών Μελών. Η πρόταση δημοσιεύεται στην Επίσημη Εφημερίδα της Ευρωπαϊκής Ένωσης και αποστέλλεται στο Ευρωπαϊκό Κοινοβούλιο, στο Συμβούλιο της Ευρωπαϊκής Ένωσης και στα εθνικά κοινοβούλια Κράτη Μέλη περιλαμβανομένης της Κροατίας που αναμένεται να ενταχθεί την 1η Ιουλίου\n14 2 ΠΡΩΤΗ ΑΝΑΓΝΩΣΗ ΣΤΟ ΕΥΡΩΠΑΪΚΟ ΚΟΙΝΟΒΟΥΛΙΟ Όταν η νομοθετική πρόταση αποστέλλεται στο Ευρωπαϊκό Κοινοβούλιο, το Κοινοβούλιο υιοθετεί μια αρχική θέση. Στη συνέχεια, η πρόταση ανατίθεται σε μια κοινοβουλευτική επιτροπή του αρμόδιου τομέα (π.χ. στην περίπτωση της Οδηγίας σχετικά με το δικαίωμα ενημέρωσης στο πλαίσιο ποινικών διαδικασιών, ο φάκελος ανατέθηκε στην Επιτροπή Πολιτικών Ελευθεριών, Δικαιοσύνης και Εσωτερικών Υποθέσεων). Ορίζεται ένας εισηγητής που θα συντάξει ένα σχέδιο έκθεσης για συζήτηση στις πολιτικές ομάδες του Κοινοβουλίου. Στη συνέχεια, η Οδηγία συζητείται στην ολομέλεια του Ευρωπαϊκού Κοινοβουλίου. Στις συνεδριάσεις της ολομέλειας συγκεντρώνονται όλοι οι Ευρωβουλευτές, οι επιτροπές και οι πολιτικές ομάδες για να παρουσιάσουν τα αποτελέσματα της εργασίας τους επί της νομοθετικής πρότασης. Οι Ευρωβουλευτές συζητούν το νομοθέτημα και ψηφίζουν επί των τροποποιήσεων. Στην ολομέλεια, το Κοινοβούλιο υιοθετεί τη θέση του επί της νομοθετικής πρότασης με απλή πλειοψηφία. Η θέση αυτή ενδέχεται να περιέχει τροποποιήσεις επί της αρχικής νομοθετικής πρότασης. Εάν η θέση του Κοινοβουλίου δεν περιέχει καμία τροποποίηση και εάν το Συμβούλιο έχει κάνει επίσης δεκτή την αρχική πρόταση, η νομοθετική πρόταση μπορεί να εγκριθεί σε αυτό το στάδιο. 3 ΤΡΟΠΟΠΟΙΗΜΕΝΗ ΠΡΟΤΑΣΗ ΑΠΟ ΤΗΝ ΕΥΡΩΠΑΪΚΗ ΕΠΙΤΡΟΠΗ Σε αυτό το στάδιο, η Ευρωπαϊκή Επιτροπή μπορεί να μεταβάλει τη νομοθετική της πρόταση έτσι ώστε να ενσωματώσει τροποποιήσεις του Ευρωπαϊκού Κοινοβουλίου που πιστεύεται ότι θα βελτιώσουν την πρόταση και θα επιτρέψουν την επίτευξη συμφωνίας το συντομότερο δυνατό. 14\n15 4 ΠΡΩΤΗ ΑΝΑΓΝΩΣΗ ΣΤΟ ΣΥΜΒΟΥΛΙΟ Η ανάγνωση στο Συμβούλιο και οι προπαρασκευαστικές εργασίες του λαμβάνουν χώρα παράλληλα με τις συζητήσεις στο Κοινοβούλιο. Το Συμβούλιο μπορεί να υιοθετήσει μια θέση μόνο αφού ενεργήσει το Ευρωπαϊκό Κοινοβούλιο. Αφού εξετάσει την πρόταση του Ευρωπαϊκού Κοινοβουλίου (τροποποιημένη ή όχι), το Συμβούλιο μπορεί να επιλέξει είτε να εγκρίνει τη νομοθετική πρόταση είτε να υιοθετήσει μια «κοινή θέση». Αυτό συμβαίνει όταν το Συμβούλιο δεν συμφωνεί με τις απόψεις που εκφράζει το Κοινοβούλιο. Αυτή η «κοινή θέση» προωθείται στο Ευρωπαϊκό Κοινοβούλιο μαζί με μια αιτιολογική έκθεση. Σε αυτό το στάδιο, η Ευρωπαϊκή Επιτροπή ενημερώνει επίσης το Κοινοβούλιο για τη γνώμη της επί της κοινής θέσης του Συμβουλίου. Όπου είναι δυνατό, πραγματοποιούνται ανεπίσημες συναντήσεις εκπροσώπων και των τριών οργάνων, οι οποίες ονομάζονται «τριμερείς διάλογοι», προτού το Συμβούλιο προχωρήσει στην οριστική γνωστοποίηση της κοινής θέσης του. Οι συναντήσεις αυτές πραγματοποιούνται σε μια προσπάθεια να επισπευσθεί η διαδικασία και να επιτευχθεί συμφωνία για το πακέτο των τροποποιήσεων. Κάθε συμφωνία πρέπει στη συνέχεια να εγκριθεί μέσω των επίσημων διαδικασιών. 5 ΔΕΥΤΕΡΗ ΑΝΑΓΝΩΣΗ ΣΤΟ ΕΥΡΩΠΑΪΚΟ ΚΟΙΝΟΒΟΥΛΙΟ Στη δεύτερη ανάγνωση, το Κοινοβούλιο εξετάζει την κοινή θέση του Συμβουλίου. Μπορεί να εγκρίνει ή να απορρίψει την κοινή θέση του Συμβουλίου οπότε είτε η πρόταση εγκρίνεται είτε το θέμα κλείνει οριστικά. Μπορεί, επίσης, να προτείνει τροποποιήσεις επί της κοινής θέσης του Συμβουλίου. Στη συνέχεια, η θέση αυτή επιστρέφει στο Συμβούλιο και στην Ευρωπαϊκή Επιτροπή. Εάν το Συμβούλιο εγκρίνει όλες τις τροποποιήσεις του Κοινοβουλίου, η νομοθετική πρόταση μπορεί να εγκριθεί. Εάν το Συμβούλιο δεν κάνει δεκτές όλες τις τροποποιήσεις του Κοινοβουλίου, το Κοινοβούλιο ενημερώνεται σχετικά και ξεκινά μια διαδικασία που ονομάζεται «συνδιαλλαγή». 15\n16 6 ΣΥΝΔΙΑΛΛΑΓΗ ΚΑΙ ΤΡΙΤΗ ΑΝΑΓΝΩΣΗ Εάν η νομοθετική πρόταση δεν στάθηκε δυνατό να εγκριθεί στις δύο πρώτες αναγνώσεις, ξεκινά η «συνδιαλλαγή». Μια Επιτροπή Αντιπροσώπων των 27 2 Κρατών Μελών και ένας ίσος αριθμός Μελών του Ευρωπαϊκού Κοινοβουλίου (Ευρωβουλευτών) συγκεντρώνονται για να εξετάσουν τη θέση του Συμβουλίου και τις τροποποιήσεις του Κοινοβουλίου από τη δεύτερη ανάγνωση. Διεξάγονται διαπραγματεύσεις κατά τη διάρκεια ανεπίσημων τριμερών διαλόγων με μικρές ομάδες διαπραγματευτών από κάθε θεσμικό όργανο και με την Ευρωπαϊκή Επιτροπή να έχει διαμεσολαβητικό ρόλο. Στη συνέχεια υπάρχει περιθώριο έξι εβδομάδων για την επίτευξη συμβιβασμού και τη σύνταξη ενός κοινού κειμένου. Εάν δεν υπάρξει συμφωνία για ένα κοινό κείμενο, θεωρείται ότι η νομοθετική πράξη δεν έχει εγκριθεί. Εάν, ωστόσο, η Επιτροπή Συνδιαλλαγής εγκρίνει ένα κοινό κείμενο, αυτό προωθείται στο Συμβούλιο και στο Κοινοβούλιο για έγκριση. Αφού το κείμενο εγκριθεί από αμφότερα τα θεσμικά όργανα, η νομοθετική πρόταση υπογράφεται, δημοσιεύεται και γίνεται Οδηγία Κράτη Μέλη περιλαμβανομένης της Κροατίας που αναμένεται να ενταχθεί την 1η Ιουλίου\n17 4 Ο ΟΔΗΓΟΣ ΣΑΣ ΓΙΑ ΤΗΝ ΟΔΗΓΙΑ ΣΧΕΤΙΚΑ ΜΕ ΤΟ ΔΙΚΑΙΩΜΑ ΕΝΗΜΕΡΩΣΗΣ ΣΤΟ ΠΛΑΙΣΙΟ ΠΟΙΝΙΚΩΝ ΔΙΑΔΙΚΑΣΙΏΝ Τι είναι η Οδηγία σχετικά με το δικαίωμα ενημέρωσης στο πλαίσιο ποινικών διαδικασιών; Η Οδηγία τέθηκε σε ισχύ την 21 η Ιουνίου Πρόκειται για ένα νόμο της Ευρωπαϊκής Ένωσης που έχει υπογραφεί από όλα τα Κράτη Μέλη της Ευρωπαϊκής Ένωσης (εκτός της Δανίας). Τα Κράτη Μέλη υποχρεούνται να εφαρμόσουν αυτήν την Οδηγία στη χώρα τους πριν από μία καθορισμένη προθεσμία. Η εν λόγω Οδηγία ορίζει τα ελάχιστα δικαιώματα σχετικά με την ενημέρωση που πρέπει να λαμβάνουν οι κατηγορούμενοι ή οι ύποπτοι σε όλη την Ευρωπαϊκή Ένωση κατά τη διάρκεια ποινικών διαδικασιών και σχετικά με τις εναντίον τους κατηγορίες. Αντίγραφο της Οδηγίας μπορείτε να βρείτε στον ιστότοπό μας στη διεύθυνση 17\n18 Τι είναι το «δικαίωμα στην ενημέρωση» και ποια είδη δικαιωμάτων προστατεύει η Οδηγία; Επί του παρόντος, το είδος ενημέρωσης που παρέχεται σε έναν κατηγορούμενο ή ύποπτο σχετικά με τα δικαιώματά του στο πλαίσιο ποινικών διαδικασιών διαφέρει από Κράτος Μέλος σε Κράτος Μέλος. Η Οδηγία σχετικά με το δικαίωμα ενημέρωσης απαιτεί από τα Κράτη Μέλη να διασφαλίζουν ότι οι ύποπτοι ή κατηγορούμενοι λαμβάνουν τυποποιημένες πληροφορίες σε όλη την ΕΕ σχετικά με τα εξής δικαιώματα: Το δικαίωμα πρόσβασης σε δικηγόρο. Τυχόν δικαίωμα παροχής δωρεάν νομικών συμβουλών και τις σχετικές προϋποθέσεις παροχής των εν λόγω νομικών συμβουλών. Το δικαίωμα ενημέρωσης σχετικά με την ποινική κατηγορία. Το δικαίωμα διερμηνείας και μετάφρασης. Το δικαίωμα σιωπής. Το δικαίωμα πρόσβασης στο υλικό της δικογραφίας. Το δικαίωμα ενημέρωσης των προξενικών αρχών και ενός τρίτου. Το δικαίωμα πρόσβασης σε επείγουσα ιατρική περίθαλψη. Το δικαίωμα να γνωρίζετε τη διάρκεια της κράτησής σας προτού προσαχθείτε ενώπιον μιας δικαστικής αρχής. Το δικαίωμα ενημέρωσης σε περιπτώσεις Ευρωπαϊκού Εντάλματος Σύλληψης. 18\n19 Η Οδηγία δημιουργεί νέα δικαιώματα στο Κράτος Μέλος μου; Εξαρτάται από το Κράτος Μέλος σας. Η Οδηγία ορίζει τα ελάχιστα δικαιώματα σχετικά με την ενημέρωση στο πλαίσιο ποινικών διαδικασιών και προκειμένου να διασφαλιστεί ότι τα πρότυπα της ποινικής δικονομίας είναι τα ίδια για τους υπόπτους και τους κατηγορούμενους σε όλα τα Κράτη Μέλη της Ευρωπαϊκής Ένωσης. Ορισμένα δικαιώματα που περιέχονται στην Οδηγία ίσως περιλαμβάνονται ήδη στο εσωτερικό δίκαιο του Κράτους Μέλους σας. Σε αυτήν την περίπτωση, η εν λόγω Οδηγία θα ενισχύσει αυτά τα δικαιώματα υποχρεώνοντας τα Κράτη Μέλη να τα κατοχυρώσουν. Ανατρέξτε στο οπισθόφυλλο του εγχειριδίου για τα στοιχεία επικοινωνίας μιας οργάνωσης στο Κράτος Μέλος σας που μπορεί να σας καθοδηγήσει σχετικά με το πώς η Οδηγία αυτή θα επηρεάσει το εσωτερικό δίκαιο στη χώρα σας. Ποια είναι η τελική ημερομηνία για τη μεταφορά της Οδηγίας στο εσωτερικό δίκαιο των Κρατών Μελών; Τα Κράτη Μέλη έχουν προθεσμία έως τις 2 Ιουνίου 2014 για να τροποποιήσουν το εσωτερικό τους δίκαιο έτσι ώστε να τεθεί σε ισχύ η Οδηγία στη χώρα τους. Ποια Κράτη Μέλη πρέπει να συμμετάσχουν στην υιοθέτηση και εφαρμογή αυτής της Οδηγίας; Αυστρία, Βέλγιο, Βουλγαρία, Κύπρος, Τσεχία, Εσθονία, Φινλανδία, Γαλλία, Γερμανία, Ελλάδα, Ουγγαρία, Ιρλανδία, Ιταλία, Λεττονία, Λιθουανία, Λουξεμβούργο, Μάλτα, Ολλανδία, Πολωνία, Πορτογαλία, Ρουμανία, Σλοβακία, Σλοβενία, Ισπανία, Σουηδία, Ηνωμένο Βασίλειο. 3 Μόνο η Δανία δεν υιοθέτησε αυτήν την Οδηγία, καθώς δεν υιοθετεί κανένα νομοθέτημα σε σχέση με ζητήματα δικαιοσύνης και εσωτερικών υποθέσεων. Κατά συνέπεια, η Δανία δεν υποχρεούται να συμμετάσχει στην υιοθέτηση και εφαρμογή της Οδηγίας σχετικά με το δικαίωμα ενημέρωσης στο πλαίσιο ποινικών διαδικασιών. 3 Περιλαμβανομένης της Κροατίας που αναμένεται να ενταχθεί στην ΕΕ την 1η Ιουλίου\n20 5 ΓΕΝΙΚΟ ΠΛΑΙΣΙΟ ΤΗΣ ΟΔΗΓΙΑΣ ΣΧΕΤΙΚΑ ΜΕ ΤΟ ΔΙΚΑΙΩΜΑ ΕΝΗΜΕΡΩΣΗΣ ΣΤΟ ΠΛΑΙΣΙΟ ΠΟΙΝΙΚΩΝ ΔΙΑΔΙΚΑΣΙΏΝ Από πού προήλθε η Οδηγία σχετικά με το δικαίωμα ενημέρωσης στο πλαίσιο ποινικών διαδικασιών; Στην Ευρωπαϊκή Ένωση, η προστασία των δικαιωμάτων των υπόπτων και των κατηγορουμένων στο πλαίσιο ποινικών διαδικασιών βασίζεται στην Ευρωπαϊκή Σύμβαση Ανθρωπίνων Δικαιωμάτων. Η Οδηγία σχετικά με το δικαίωμα ενημέρωσης στο πλαίσιο ποινικών διαδικασιών είναι το δεύτερο μέτρο του «Σουηδικού Χάρτη Πορείας». Ο Σουηδικός Χάρτης Πορείας βασίζεται στην Ευρωπαϊκή Σύμβαση Ανθρωπίνων Δικαιωμάτων. Το περιεχόμενο του δικαιώματος στην ενημέρωση για τα δικονομικά δικαιώματα συνάγεται από τη νομολογία του Ευρωπαϊκού Δικαστηρίου Ανθρωπίνων Δικαιωμάτων. Ο Σουηδικός Χάρτης Πορείας είναι ένα ψήφισμα που απευθύνει πρόσκληση για την έγκριση μιας σειράς μέτρων σχετικά με τη διαφύλαξη του δικαιώματος σε μια δίκαιη δίκη σε όλα τα Κράτη Μέλη, ορίζοντας τα ελάχιστα πρότυπα για την προστασία των δικαιωμάτων των υπόπτων και των κατηγορουμένων στο πλαίσιο ποινικών διαδικασιών. Προτείνει μια βήμα προς βήμα προσέγγιση και περιγράφει λύσεις με τη μορφή μέτρων, η εφαρμογή των οποίων θα ευθυγραμμίσει τα δικονομικά δικαιώματα των υπόπτων και των κατηγορουμένων στο πλαίσιο ποινικών διαδικασιών σε όλα τα Κράτη Μέλη και θα αντιμετωπίσει το ζήτημα της διασυνοριακής εγκληματικότητας. Αφού ένα Κράτος Μέλος υιοθετήσει μια Οδηγία, ποιες είναι οι υποχρεώσεις του; Αφού υιοθετήσει την Οδηγία, το Κράτος Μέλος είναι υποχρεωμένο να τη μεταφέρει στο εσωτερικό του δίκαιο εντός συγκεκριμένης προθεσμίας (συνήθως εντός δύο ετών από τη δημοσίευση της Οδηγίας στην Επίσημη Εφημερίδα της Ευρωπαϊκής Ένωσης). Παραδείγματος χάρη, ένα Κράτος Μέλος έχει προθεσμία έως τις 2 Ιουνίου 2014 για να μεταφέρει την Οδηγία σχετικά με το δικαίωμα ενημέρωσης στο πλαίσιο ποινικών διαδικασιών. Μετά την παρέλευση της εν λόγω ημερομηνίας μεταφοράς, το Κράτος Μέλος πρέπει να έχει εφαρμόσει τουλάχιστον τα ελάχιστα πρότυπα που τίθενται από την Οδηγία. Ωστόσο, στα Κράτη Μέλη παρέχεται κάποια διακριτική ευχέρεια σχετικά με την ερμηνεία και την εφαρμογή ορισμένων διατάξεων μιας Οδηγίας. Τα Κράτη Μέλη μπορούν να επεκτείνουν τα δικαιώματα πέραν των ελάχιστων προτύπων που προβλέπονται στην Οδηγία. 20\n21 Πώς διασφαλίζει η Ευρωπαϊκή Ένωση τη συμμόρφωση ενός Κράτους Μέλους; Μετά την παρέλευση της ημερομηνίας για τη μεταφορά της Οδηγίας στο εθνικό δίκαιο, η Ευρωπαϊκή Επιτροπή αξιολογεί σε ποιο βαθμό κάθε Κράτος Μέλος έχει θεσπίσει μέτρα ή, εάν είναι απαραίτητο, νομοθετικές προτάσεις προκειμένου να συμμορφωθεί με την Οδηγία. Κάθε Κράτος Μέλος αποστέλλει τα επισήμως εγκεκριμένα κείμενά του τα οποία εφαρμόζουν την Οδηγία στη χώρα του στην Ευρωπαϊκή Επιτροπή, η οποία με τη σειρά της τα εξετάζει προκειμένου να διασφαλίσει ότι το Κράτος Μέλος συμμορφώνεται πράγματι με την Οδηγία. Τι συμβαίνει σε περίπτωση που το Κράτος Μέλος μου δεν έχει εκπληρώσει τις υποχρεώσεις του μετά την παρέλευση της ημερομηνίας μεταφοράς και τι μπορώ να κάνω; Η Ευρωπαϊκή Επιτροπή αποφασίζει, μετά την αξιολόγηση, εάν θα κινήσει ή όχι τη διαδικασία επί παραβάσει κατά ενός Κράτους Μέλους. Αυτό δύναται να οδηγήσει την υπόθεση ενώπιον του Δικαστηρίου της Ευρωπαϊκής Ένωσης. Εναλλακτικά, μπορείτε να υποβάλετε προσφυγή στην Ευρωπαϊκή Επιτροπή κατά του Κράτους Μέλους σας, ζητώντας από την Ευρωπαϊκή Επιτροπή να κινήσει τη διαδικασία επί παραβάσει εναντίον του. Δεν χρειάζεται να έχουν παραβιαστεί τα δικά σας δικαιώματα για να προχωρήσετε σε αυτήν την ενέργεια. Ακολουθεί ο διαδικτυακός σύνδεσμος που θα σας κατευθύνει στην απαραίτητη ιστοσελίδα. 21\n22 6 Η ΟΔΗΓΙΑ ΣΧΕΤΙΚΑ ΜΕ ΤΟ ΔΙΚΑΙΩΜΑ ΕΝΗΜΕΡΩΣΗΣ ΣΤΟ ΠΛΑΙΣΙΟ ΠΟΙΝΙΚΩΝ ΔΙΑΔΙΚΑΣΙΏΝ A. ΠΕΔΙΟ ΕΦΑΡΜΟΓΗΣ ΤΟΥ ΔΙΚΑΙΩΜΑΤΟΣ ΕΝΗΜΕΡΩΣΗΣ Σε ποιες περιστάσεις πρέπει να μου παρέχεται ενημέρωση για τα δικονομικά δικαιώματά μου και την κατηγορία; Οι πληροφορίες αυτές πρέπει να σας παρέχονται από τη στιγμή που ενημερώνεστε ότι θεωρείστε ύποπτος ή κατηγορούμενος για την τέλεση ποινικού αδικήματος σε οποιοδήποτε Κράτος Μέλος (εκτός της Δανίας) μέχρι την έκδοση οριστικής απόφασης σχετικά με το εάν έχετε τελέσει ή όχι το ποινικό αδίκημα και περιλαμβάνουν και ενημέρωση για την επιμέτρηση της ποινής και την εκδίκαση τυχόν προσφυγής. Τα ως άνω ισχύουν ανεξαρτήτως του νομικού σας καθεστώτος, της ιθαγένειας ή της εθνικότητάς σας. Υπάρχουν περιπτώσεις κατά τις οποίες δεν πρέπει να μου παρέχεται ενημέρωση για τα δικονομικά δικαιώματά μου και την κατηγορία; Ναι. Σε Κράτη Μέλη όπου μια αρχή πλην του δικαστηρίου δύναται να επιβάλλει κυρώσεις για ήσσονος σημασίας αδικήματα, όπως π.χ. για παράβαση του κώδικα οδικής κυκλοφορίας, τότε δεν είναι υποχρεωτικό να σας παρέχονται πληροφορίες σχετικά με τα δικονομικά σας δικαιώματα. Εντούτοις, όταν παρέχεται δυνατότητα έφεσης ή όταν η υπόθεση παραπέμπεται ενώπιον δικαστηρίου που έχει εξουσία εκδίκασης ποινικών υποθέσεων, τότε πρέπει να σας παρέχονται οι πληροφορίες αυτές σχετικά με τα δικονομικά σας δικαιώματα, όμως μόνο σε σχέση με τις διαδικασίες ενώπιον του δικαστηρίου. 22\n23 B. ΑΠΟ ΤΟ ΣΤΑΔΙΟ ΤΗΣ ΕΡΕΥΝΑΣ Ποιες πληροφορίες πρέπει να μου παρέχονται ως ύποπτος ή κατηγορούμενος στο πλαίσιο ποινικών διαδικασιών; Πρέπει να σας παρέχονται πληροφορίες σχετικά με τα εξής δικονομικά δικαιώματα, ως ισχύουν σύμφωνα με το εθνικό δίκαιο: Το δικαίωμα πρόσβασης σε δικηγόρο. Τυχόν δικαίωμα παροχής δωρεάν νομικών συμβουλών και τις σχετικές προϋποθέσεις παροχής των εν λόγω νομικών συμβουλών. Το δικαίωμα ενημέρωσης σχετικά με την κατηγορία. Το δικαίωμα διερμηνείας και μετάφρασης. Το δικαίωμα σιωπής. Ανατρέξτε στο επόμενο κεφάλαιο για περισσότερες πληροφορίες σχετικά με τα δικαιώματα αυτά. Τι είδους ενημέρωση πρέπει να μου παρέχεται σχετικά με την εναντίον μου κατηγορία; Πρέπει να σας παρέχονται όλες οι πληροφορίες σχετικά με τη φερόμενη αξιόποινη πράξη που χρειάζεται ο δικηγόρος σας προκειμένου να προετοιμάσει την υπόθεσή σας. Οι πληροφορίες αυτές πρέπει να σας παρέχονται άμεσα και με τις αναγκαίες λεπτομέρειες επιτρέποντας στο δικηγόρο σας να προετοιμάσει αποτελεσματικά την υπόθεσή σας. Οι πληροφορίες αυτές πρέπει να περιλαμβάνουν μια περιγραφή των πραγματικών περιστατικών σχετικά με το φερόμενο αδίκημα για τη διάπραξη του οποίου θεωρείστε ύποπτος, καθώς και το νομικό χαρακτηρισμό του αδικήματος, δηλαδή πόσο σοβαρό είναι το αδίκημα, καθώς και τη μέγιστη και ελάχιστη ποινή φυλάκισης στην οποία ενδέχεται να καταδικαστείτε για το αδίκημα, με επαρκείς λεπτομέρειες και λαμβάνοντας υπόψη το στάδιο της ποινικής διαδικασίας. Βλ. επίσης «Πληροφορίες σχετικά με την κατηγορία» για περισσότερες πληροφορίες. 23\n24 Πότε πρέπει να μου παρασχεθεί αυτή η ενημέρωση για τα δικαιώματά μου; Αν είστε ύποπτος ή κατηγορούμενος, πρέπει να σας παρέχονται πληροφορίες σχετικά με τα δικαιώματά σας άμεσα και το αργότερο πριν από την πρώτη επίσημη ανάκριση από την αστυνομία ή άλλη αρμόδια αρχή. Ποιος πρέπει να μου παρέχει αυτήν την ενημέρωση; Οι αστυνομικές αρχές ή άλλη αρμόδια αρχή πρέπει να σας παρέχουν αυτές τις πληροφορίες σχετικά με τα δικονομικά σας δικαιώματα. Πώς πρέπει να μου παρασχεθεί αυτή η ενημέρωση; Η ενημέρωση πρέπει να σας παρασχεθεί είτε προφορικά είτε γραπτά σε απλή και εύκολα κατανοητή γλώσσα. Εάν ανήκετε σε κάποια ευάλωτη ομάδα του πληθυσμού, θα πρέπει να ληφθούν υπόψη οι ιδιαίτερες ανάγκες σας. Μόλις σας δοθεί η ενημέρωση, δεν χρειάζεται επανάληψη, εκτός αν η εθνική νομοθεσία του Κράτους Μέλους σας ή οι ειδικές περιστάσεις της υπόθεσης το απαιτούν. Τι συμβαίνει σε περίπτωση που δεν καταλαβαίνω τη γλώσσα στην οποία μου παρέχεται αυτή η ενημέρωση; Εάν είναι απαραίτητο, το Κράτος Μέλος σας πρέπει να σας παρέχει υπηρεσίες διερμηνείας ή μετάφρασης σε σχέση με αυτές τις πληροφορίες σε μια γλώσσα που καταλαβαίνετε. Γ. ΑΠΟ ΤΟ ΣΤΑΔΙΟ ΤΗΣ ΣΥΛΛΗΨΗΣ Ή / ΚΑΙ ΤΗΣ ΚΡΑΤΗΣΗΣ Ποιες πληροφορίες πρέπει να μου δοθούν αν έχω συλληφθεί ή κρατούμαι ως ύποπτος ή κατηγορούμενος; Αν είστε ύποπτος ή κατηγορούμενος στο πλαίσιο ποινικών διαδικασιών και έχετε συλληφθεί ή κρατείστε, εκτός των πιο πάνω πληροφοριών που πρέπει να σας παρέχονται από τη στιγμή του σταδίου της έρευνας, πρέπει επίσης να σας δοθεί άμεσα το «Έγγραφο Δικαιωμάτων». Τι είναι το Έγγραφο Δικαιωμάτων; Το Έγγραφο Δικαιωμάτων είναι ένα έγγραφο διατυπωμένο σε απλή γλώσσα που περιέχει πληροφορίες σχετικά με τα δικονομικά δικαιώματα ενός υπό κράτηση υπόπτου ή κατηγορουμένου. 24\n25 Τι πρέπει να περιέχει το Έγγραφο Δικαιωμάτων; Το Έγγραφο Δικαιωμάτων πρέπει να περιέχει πληροφορίες σχετικά με τα εξής δικονομικά δικαιώματα, ως ισχύουν σύμφωνα με το εθνικό δίκαιο: Το δικαίωμα πρόσβασης σε δικηγόρο. Τυχόν δικαίωμα παροχής δωρεάν νομικών συμβουλών και τις σχετικές προϋποθέσεις παροχής των εν λόγω νομικών συμβουλών. Το δικαίωμα ενημέρωσης σχετικά με την εναντίον σας κατηγορία. Το δικαίωμα διερμηνείας και μετάφρασης. Το δικαίωμα σιωπής. Το δικαίωμα πρόσβασης στο υλικό της δικογραφίας. Το δικαίωμα ενημέρωσης των προξενικών αρχών και ενός τρίτου. Το δικαίωμα πρόσβασης σε επείγουσα ιατρική περίθαλψη. Το δικαίωμα να γνωρίζετε τη διάρκεια της κράτησής σας προτού προσαχθείτε ενώπιον μιας δικαστικής αρχής. Τυχόν δυνατότητα προσβολής της νομιμότητας της σύλληψης. Τυχόν δυνατότητα επανεξέτασης της κράτησης. Τυχόν δυνατότητα υποβολής αίτησης για προσωρινή απόλυση Ανατρέξτε στο επόμενο κεφάλαιο για περισσότερες πληροφορίες σχετικά με αυτά τα δικαιώματα. Το Έγγραφο Δικαιωμάτων μπορεί επίσης να περιλαμβάνει πληροφορίες που είναι σχετικές με την εθνική νομοθεσία του οικείου Κράτους Μέλους σας. Η Οδηγία παρέχει ένα υπόδειγμα του Εγγράφου Δικαιωμάτων. Μπορείτε να βρείτε το υπόδειγμα αυτό στο παρόν εγχειρίδιο (Παράρτημα Ι). Το υπόδειγμα του Εγγράφου Δικαιωμάτων δεν είναι δεσμευτικό για τα Κράτη Μέλη. Προορίζεται αποκλειστικά ως οδηγός προς τα Κράτη Μέλη κατά τη σύνταξη του δικού τους Εγγράφου Δικαιωμάτων. 25\n26 Πότε πρέπει να μου δοθεί το Έγγραφο Δικαιωμάτων; Κατά τη σύλληψη ή την κράτηση ενός υπόπτου ή κατηγορουμένου πρέπει να παρέχεται άμεσα το Έγγραφο Δικαιωμάτων σε γραπτή μορφή. Επιτρέπεται να διαβάσω και να κρατήσω το Έγγραφο Δικαιωμάτων; Θα πρέπει να σας δοθεί χρόνος για να διαβάσετε το Έγγραφο Δικαιωμάτων και μπορείτε να το κρατήσετε καθ' όλη τη διάρκεια της κράτησής σας. Τι συμβαίνει σε περίπτωση που το Έγγραφο Δικαιωμάτων είναι γραμμένο σε γλώσσα που δεν γνωρίζω; Το Έγγραφο Δικαιωμάτων θα πρέπει να σας δοθεί σε έντυπη μορφή σε γλώσσα που γνωρίζετε. Αν το Έγγραφο Δικαιωμάτων δεν υπάρχει διαθέσιμο σε μια γλώσσα που γνωρίζετε, τότε πρέπει να ενημερωθείτε προφορικά για τα δικαιώματά σας σε μια γλώσσα που γνωρίζετε. Στη συνέχεια, το Έγγραφο Δικαιωμάτων θα πρέπει να σας δοθεί σε έντυπη μορφή σε γλώσσα που γνωρίζετε, το συντομότερο δυνατό. Τι συμβαίνει σε περίπτωση που το Έγγραφο Δικαιωμάτων είναι γραμμένο σε γλώσσα που γνωρίζω, αλλά δεν μπορώ να το κατανοήσω; Το Έγγραφο Δικαιωμάτων πρέπει να είναι διατυπωμένο σε απλή γλώσσα και να γίνεται εύκολα κατανοητό από κάποιον που δεν έχει γνώσεις ποινικής δικονομίας. 26\n27 Δ. ΠΛΗΡΟΦΟΡΙΕΣ ΣΧΕΤΙΚΑ ΜΕ ΤΗΝ ΚΑΤΗΓΟΡΙΑ Πρέπει να μου δοθούν λεπτομέρειες σχετικά με το φερόμενο αδίκημα; Ναι. Όπως προαναφέρθηκε, πρέπει να σας παρέχονται όλες οι πληροφορίες σχετικά με τη φερόμενη αξιόποινη πράξη. Οι πληροφορίες αυτές πρέπει να σας παρέχονται άμεσα και με τις αναγκαίες λεπτομέρειες επιτρέποντας στο δικηγόρο σας να προετοιμάσει αποτελεσματικά την υπόθεσή σας. Οι πληροφορίες αυτές πρέπει να περιλαμβάνουν μια περιγραφή των πραγματικών περιστατικών σχετικά με το φερόμενο αδίκημα για τη διάπραξη του οποίου θεωρείστε ύποπτος, τη φύση και το νομικό χαρακτηρισμό του φερόμενου αδικήματος καθώς και τη φύση της συμμετοχής σας στο έγκλημα, με επαρκείς λεπτομέρειες και λαμβάνοντας υπόψη το στάδιο της ποινικής διαδικασίας. Οι πληροφορίες αυτές πρέπει να σας παρέχονται άμεσα και το αργότερο κατά τη διαβίβαση του κατηγορητηρίου ή των πραγματικών περιστατικών της υπόθεσης στο δικαστήριο σχετικά με την κατηγορία. Τι συμβαίνει σε περίπτωση που αλλάξουν τα στοιχεία της κατηγορίας; Εάν τα στοιχεία της κατηγορίας αλλάξουν, πρέπει να ενημερωθείτε για την αλλαγή αυτή εφόσον είναι απαραίτητο προκειμένου να διασφαλίζεται ο δίκαιος χαρακτήρας της υπόθεσης και πρέπει να ενημερωθείτε εγκαίρως προκειμένου εσείς ή ο δικηγόρος σας να έχετε χρόνο να προετοιμάσετε την υπεράσπισή σας. E. ΠΡΟΣΒΑΣΗ ΣΤΟ ΥΛΙΚΟ ΤΗΣ ΔΙΚΟΓΡΑΦΙΑΣ Τι σημαίνει «πρόσβαση στο υλικό»; Αυτό σημαίνει ότι μπορείτε να λαμβάνετε κάθε αποδεικτικό υλικό της υπόθεσής σας όπως ορίζεται από την εθνική νομοθεσία του οικείου Κράτους Μέλους σας, δηλαδή, τα έγγραφα που είναι σχετικά και σημαντικά για την υπόθεσή σας. Επιτρέπεται να έχω πρόσβαση στο υλικό της δικογραφίας, και αν ναι, σε ποιο υλικό; Ναι, έχετε δικαιώματα πρόσβασης στο υλικό αυτό. Οι αρχές πρέπει να παρέχουν σε εσάς, δηλαδή τον συλληφθέντα, ή στο δικηγόρο σας, όλα τα έγγραφα που διαθέτουν και τα οποία σχετίζονται με την υπόθεσή σας, τα οποία είναι απαραίτητα για τους εξής σκοπούς: Την προσβολή της νομιμότητας της σύλληψης ή της κράτησής σας, σύμφωνα με την εθνική νομοθεσία της χώρας σας. Την προετοιμασία της υπεράσπισης σε σχέση με την υπόθεση. 27\n28 Πότε πρέπει να παρέχονται οι πληροφορίες αυτές; Το υλικό αυτό πρέπει να σας παρέχεται άμεσα. Αν προκύψει νέο υλικό αφού έχω ήδη λάβει το υπάρχον υλικό, μπορώ να έχω πρόσβαση και σε αυτό; Ναι, μπορείτε. Πρέπει να σας επιτραπεί η πρόσβαση σε αυτό το υλικό σε εύλογο χρόνο ώστε να μπορείτε να το λάβετε υπόψη. Σε τι είδους υλικό μπορώ να έχω πρόσβαση; Θα πρέπει να σας δοθεί πρόσβαση στο εξής υλικό αν είναι απαραίτητο για την προσβολή της νομιμότητας της σύλληψης ή της κράτησής σας, σύμφωνα με την εθνική νομοθεσία του Κράτους Μέλους σας: Έγγραφα. Φωτογραφίες (κατά περίπτωση). Οπτικοακουστικό υλικό (κατά περίπτωση). Σε ποιες περιπτώσεις δεν μου επιτρέπεται η πρόσβαση στο υλικό της δικογραφίας; Υπάρχουν ορισμένες περιπτώσεις κατά τις οποίες δεν σας επιτρέπεται η πρόσβαση στο υλικό της δικογραφίας, όπως: Αν η πρόσβαση στο υλικό δύναται να δημιουργήσει σοβαρή απειλή κατά της ζωής ή των θεμελιωδών δικαιωμάτων άλλου ατόμου. ή Αν η άρνηση είναι αναγκαία για τη διασφάλιση ενός σημαντικού δημόσιου συμφέροντος, όπως: Αν η πρόσβαση στο υλικό: - δύναται να επηρεάσει μια έρευνα σε εξέλιξη. - θα βλάψει σοβαρά την εθνική ασφάλεια του Κράτους Μέλους. - θα παραβιάσει την εθνική νομοθεσία του Κράτους Μέλους σας σχετικά με την προστασία των προσωπικών δεδομένων ή τον τόπο διαμονής προστατευόμενων μαρτύρων. Εντούτοις, τυχόν άρνηση να σας δοθεί πρόσβαση στο υλικό της δικογραφίας πρέπει να εξισορροπείται έναντι του δικαιώματος σας σε δίκαιη δίκη, λαμβάνοντας επίσης υπόψη το στάδιο των ποινικών διαδικασιών. 28\n29 Ποιος αποφασίζει εάν υφίστανται ή όχι οι περιστάσεις που δικαιολογούν την άρνηση πρόσβασης; Η απόφαση σχετικά με την ύπαρξη ή μη των πιο πάνω περιστάσεων που δικαιολογούν την άρνηση πρέπει να λαμβάνεται από μια δικαστική αρχή ή δικαστήριο ή η απόφαση άρνησης πρέπει να υπόκειται σε δικαστικό έλεγχο. Υπάρχει χρέωση για την πρόσβαση στο υλικό; Όχι. Οι αρχές πρέπει να παρέχουν πρόσβαση στο υλικό της δικογραφίας δωρεάν, εκτός αν η χρέωση σχετίζεται με την αντιγραφή του φακέλου της δικογραφίας ή την αποστολή του υλικού. ΣΤ. ΠΡΟΣΦΥΓΗ ΚΑΤΑ ΤΗΣ ΜΗ ΠΑΡΟΧΗΣ ΠΛΗΡΟΦΟΡΙΩΝ Ή ΤΗΣ ΑΡΝΗΣΗΣ ΠΡΟΣΒΑΣΗΣ ΣΤΟ ΥΛΙΚΟ ΤΗΣ ΔΙΚΟΓΡΑΦΙΑΣ Τι μπορώ να κάνω αν δεν μου παρέχονται οι πιο πάνω πληροφορίες ή μου αρνούνται την πρόσβαση στο υλικό της δικογραφίας; Ως ύποπτος ή κατηγορούμενος, έχετε το δικαίωμα να προσφύγετε κατά των αρχών που δεν σας παρέχουν πληροφορίες ή κατά της άρνησής τους να σας παράσχουν πρόσβαση στο υλικό σύμφωνα με τις διαδικασίες της εθνικής νομοθεσίας του Κράτους Μέλους σας. Εντούτοις, το δικαίωμα προσφυγής στις περιπτώσεις αυτές δεν σημαίνει ότι το Κράτος Μέλος οφείλει να θεσπίσει μια ειδική διαδικασία προσφυγής ή έφεσης για αυτό το είδος προσφυγής. Ζ. ΕΥΡΩΠΑΪΚΟ ΕΝΤΑΛΜΑ ΣΥΛΛΗΨΗΣ Έχω δικαίωμα να μου δοθούν πληροφορίες αν έχω συλληφθεί στο πλαίσιο της εκτέλεσης ενός Ευρωπαϊκού Εντάλματος Σύλληψης; Ναι. Έχετε δικαίωμα να σας δοθούν γραπτές πληροφορίες σχετικά με τα δικαιώματά σας κατά τη σύλληψή σας, όπως αναφέρθηκε στις προηγούμενες ενότητες, καθώς και πληροφορίες σχετικά με τα δικαιώματά σας σύμφωνα με τη νομοθεσία σε σχέση με την Απόφαση- Πλαίσιο για το Ευρωπαϊκό Ένταλμα Σύλληψης στο Κράτος Μέλος Εκτέλεσης, δηλαδή στο Κράτος Μέλος που εφαρμόζει το Ευρωπαϊκό Ένταλμα Σύλληψης. Ποιες πληροφορίες μπορώ να λάβω; Μπορείτε να λάβετε όλες τις γραπτές πληροφορίες που θα ελάμβανε κάθε άλλος συλληφθείς. Μεταξύ άλλων, οι παρεχόμενες πληροφορίες αφορούν στα εξής: 29\n30 Το δικαίωμα πρόσβασης σε δικηγόρο. Τυχόν δικαίωμα παροχής δωρεάν νομικών συμβουλών και τις σχετικές προϋποθέσεις παροχής των εν λόγω νομικών συμβουλών. Το δικαίωμα ενημέρωσης σχετικά με την εναντίον σας κατηγορία. Το δικαίωμα διερμηνείας και μετάφρασης. Το δικαίωμα σιωπής. Το Έγγραφο Δικαιωμάτων. Η Οδηγία παρέχει ένα υπόδειγμα του Εγγράφου Δικαιωμάτων σε σχέση με υποθέσεις Ευρωπαϊκού Εντάλματος Σύλληψης. Μπορείτε να βρείτε το υπόδειγμα αυτό στο παρόν εγχειρίδιο (Παράρτημα ΙΙ). Το υπόδειγμα του Εγγράφου Δικαιωμάτων δεν είναι δεσμευτικό για τα Κράτη Μέλη. Προορίζεται αποκλειστικά ως οδηγός προς τα Κράτη Μέλη κατά τη σύνταξη του δικού τους Εγγράφου Δικαιωμάτων. Πότε πρέπει να μου δοθεί το Έγγραφο Δικαιωμάτων; Το Έγγραφο Δικαιωμάτων πρέπει να σας δοθεί αμέσως μετά την κράτηση ή τη σύλληψή σας. Τι συμβαίνει σε περίπτωση που δεν μπορώ να καταλάβω το Έγγραφο Δικαιωμάτων; Το Έγγραφο Δικαιωμάτων πρέπει να είναι διατυπωμένο σε απλή και εύκολα κατανοητή γλώσσα. H. ΕΠΕΞΗΓΗΣΗ ΤΟΥ ΕΓΓΡΑΦΟΥ ΔΙΚΑΙΩΜΑΤΩΝ Η Οδηγία συνιστά την αναφορά των ακόλουθων δικαιωμάτων στο Έγγραφο Δικαιωμάτων: Το δικαίωμα πρόσβασης σε δικηγόρο: Το Έγγραφο Δικαιωμάτων πρέπει να σας ενημερώνει ότι έχετε το δικαίωμα πρόσβασης σε δικηγόρο. Το δικαίωμα αυτό προκύπτει από το άρθρο 6 παράγραφος 3 σημείο γ) της ΕΣΑΔ όπου αναφέρεται ότι όποιος κατηγορείται για ποινικό αδίκημα έχει το ελάχιστο δικαίωμα «υπεράσπισης του προσώπου του είτε αυτοπροσώπως είτε μέσω νομικής αρωγής της επιλογής του». Η πρόσφατη νομολογία του Ευρωπαϊκού Δικαστηρίου Ανθρωπίνων Δικαιωμάτων ορίζει τις περιστάσεις στις οποίες προκύπτει το δικαίωμα αυτό. Μια προτεινόμενη Οδηγία για το δικαίωμα πρόσβασης σε δικηγόρο και επικοινωνίας μετά τη σύλληψη 4 πρόκειται να εγκριθεί σύντομα και θα ορίζει τα ελάχιστα δικαιώματα στο πεδίο αυτό. 4 Πρόταση οδηγίας του Ευρωπαϊκού Κοινοβουλίου και του Συμβουλίου σε σχέση με τα δικαιώματα πρόσβασης σε δικηγόρο στο πλαίσιο ποινικών διαδικασιών και στο δικαίωμα επικοινωνίας μετά τη σύλληψη, COM/2011/\n31 Τυχόν δικαίωμα παροχής δωρεάν νομικών συμβουλών και τις σχετικές προϋποθέσεις παροχής: Το Έγγραφο Δικαιωμάτων πρέπει να αναφέρει ότι έχετε ενδεχομένως δικαίωμα σε παροχή δωρεάν νομικών συμβουλών. Η ΕΣΑΔ αναφέρει στο άρθρο 6 παράγραφος 3 σημείο γ) ότι αν ένα άτομο δεν έχει επαρκή μέσα για την πληρωμή νομικής αρωγής, τότε αυτή παρέχεται δωρεάν εφόσον το συμφέρον της δικαιοσύνης το επιβάλλει. Το δικαίωμα παροχής δωρεάν νομικής αρωγής θα προκύπτει μόνο σε ορισμένες περιπτώσεις. Επί του παρόντος, προετοιμάζεται μια νομοθετική πρόταση από την Ευρωπαϊκή Επιτροπή για τον καθορισμό ελάχιστων απαιτήσεων στον τομέα αυτό. Το δικαίωμα ενημέρωσης σχετικά με την εναντίον σας κατηγορία: Το Έγγραφο Δικαιωμάτων πρέπει να ορίζει τα δικαιώματά σας σχετικά με την ενημέρωση για τη φύση της εναντίον σας κατηγορίας. Το άρθρο 5 παράγραφος 2 της ΕΣΑΔ προβλέπει ότι ένα άτομο που έχει συλληφθεί «πρέπει να ενημερώνεται άμεσα, σε γλώσσα που γνωρίζει, σχετικά με τους λόγους της σύλληψής του και για κάθε εναντίον του κατηγορία». Το άρθρο 6 παράγραφος 3 σημείο α) αναφέρει, επίσης, ότι ένα άτομο που κατηγορείται για ποινικό αδίκημα «πρέπει να ενημερώνεται άμεσα και σε γλώσσα την οποία γνωρίζει και λεπτομερώς για τη φύση και το λόγο της εναντίον του κατηγορίας». Το δικαίωμα διερμηνείας και μετάφρασης: Ένας ύποπτος ή κατηγορούμενος που δεν μιλά ή δεν κατανοεί τη γλώσσα της ποινικής διαδικασίας δεν μπορεί να συμμετάσχει πλήρως και αποτελεσματικά σε αυτή. Το Έγγραφο Δικαιωμάτων το αναγνωρίζει και πρέπει να σας ενημερώνει για το δικαίωμά σας σε δωρεάν παροχή διερμηνέα. Πρέπει επίσης να σας ενημερώνει ότι έχετε το δικαίωμα σε μετάφραση τουλάχιστον των σχετικών αποσπασμάτων των αναγκαίων εγγράφων, συμπεριλαμβανομένης οποιασδήποτε δικαστικής εντολής για τη σύλληψη ή την κράτησή σας. Η Οδηγία σχετικά με το δικαίωμα σε διερμηνεία και μετάφραση κατά την ποινική διαδικασία εγκρίθηκε το 2010 και ορίζει τους ειδικούς όρους και τους κανόνες που διέπουν το δικαίωμα αυτό. 5 Το δικαίωμα σιωπής: Το Έγγραφο Δικαιωμάτων πρέπει να σας ενημερώνει ότι έχετε το δικαίωμα σιωπής. Αν και το δικαίωμα σιωπής δεν αναφέρεται ρητά στην ΕΣΑΔ, έχει κριθεί ως θεμελιώδες χαρακτηριστικό του δικαιώματος σε δίκαιη δίκη βάσει του άρθρου 6. Το δικαίωμα σιωπής μπορεί να περιοριστεί σε ορισμένες ειδικές περιστάσεις. Η ΕΣΑΔ αναφέρει στη νομολογία της ότι οι πληροφορίες σχετικά με το δικαίωμα αυτό πρέπει να παρέχονται από τη στιγμή της απαγγελίας κατηγορίας για ποινικό αδίκημα σε κάποιο άτομο. 5 Οδηγία 2010/64/ΕΕ του Ευρωπαϊκού Κοινοβουλίου και του Συμβουλίου της 20ής Οκτωβρίου 2010 σχετικά με το δικαίωμα σε διερμηνεία και μετάφραση κατά την ποινική διαδικασία 31\n32 Το δικαίωμα πρόσβασης στο υλικό της δικογραφίας: Το Έγγραφο Δικαιωμάτων πρέπει να σας ενημερώνει ότι έχετε το δικαίωμα πρόσβασης στο υλικό της δικογραφίας. Το δικαίωμα αυτό προκύπτει από το άρθρο 6 παράγραφος 3 σημείο β) της ΕΣΑΔ που αναφέρει ότι «κάθε άτομο που κατηγορείται για ποινικό αδίκημα... πρέπει να έχει επαρκή χρόνο και διευκολύνσεις για την προετοιμασία της υπεράσπισής του». Έχει επίσης καθιερωθεί στη νομολογία της ΕΣΑΔ ότι οι διωκτικές αρχές πρέπει να αποκαλύπτουν στην υπεράσπιση όλα τα αποδεικτικά στοιχεία είτε υπέρ είτε εις βάρος του κατηγορουμένου. Το δικαίωμα πρόσβασης στο υλικό δεν είναι απόλυτο και μπορεί να περιοριστεί σε ορισμένες περιστάσεις. Το δικαίωμα ενημέρωσης των προξενικών αρχών και ενός τρίτου: Το Έγγραφο Δικαιωμάτων πρέπει να σας ενημερώνει ότι δικαιούστε να ενημερώσετε τις προξενικές αρχές για τη σύλληψή σας. Πρέπει, επίσης να σας ενημερώνει ότι έχετε το δικαίωμα επικοινωνίας με ένα ακόμη πρόσωπο. Οι ειδικές συνθήκες και κανόνες σχετικά με το δικαίωμα αυτό θα εξαρτώνται από την εθνική νομοθεσία του Κράτους Μέλους. Η πρόταση Οδηγίας για το δικαίωμα πρόσβασης σε δικηγόρο και επικοινωνίας μετά τη σύλληψη, εάν εγκριθεί, θα διασαφηνίσει το δικαίωμα αυτό. Το δικαίωμα πρόσβασης σε επείγουσα ιατρική περίθαλψη: Το δικαίωμα πρόσβασης σε επείγουσα ιατρική περίθαλψη πρέπει να ορίζεται στο Έγγραφο Δικαιωμάτων. Το δικαίωμα αυτό προκύπτει από το άρθρο 2 της Ευρωπαϊκής Σύμβασης Ανθρωπίνων Δικαιωμάτων το οποίο αναφέρει ότι «το δικαίωμα κάθε προσώπου στη ζωή προστατεύεται από το νόμο». Αυτό περιλαμβάνει μια θετική υποχρέωση των κρατών για την παροχή ιατρικής περίθαλψης. Το Ευρωπαϊκό Δικαστήριο Ανθρωπίνων Δικαιωμάτων έχει δώσει έμφαση μέσω της νομολογίας του στο γεγονός ότι τα άτομα υπό κράτηση βρίσκονται σε ευάλωτη θέση και ότι οι αρχές έχουν καθήκον να προστατεύουν τη σωματική τους ακεραιότητα. Το δικαίωμα να γνωρίζετε τη διάρκεια της κράτησής σας προτού προσαχθείτε ενώπιον μιας δικαστικής αρχής: Το Έγγραφο Δικαιωμάτων πρέπει να σας ενημερώνει σχετικά με τη διάρκεια της κράτησής προτού προσαχθείτε ενώπιον μιας δικαστικής αρχής. Αυτές οι περίοδοι κράτησης ποικίλλουν από Κράτος Μέλος σε Κράτος Μέλος και ορίζουν τις συγκεκριμένες προθεσμίες εντός των οποίων μπορείτε να υποβληθείτε σε ανάκριση για το αδίκημα. Όταν παρέλθει η προθεσμία, πρέπει είτε να αφεθείτε ελεύθερος/ η είτε να προσαχθείτε ενώπιον της δικαστικής αρχής. Το άρθρο 5 παράγραφος 3 της Ευρωπαϊκής Σύμβασης Ανθρωπίνων Δικαιωμάτων προβλέπει ότι οι ύποπτοι «προσάγονται άμεσα ενώπιον μιας δικαστικής αρχής ή άλλου εξουσιοδοτημένου εκ του νόμου υπαλλήλου για την άσκηση της δικαστικής εξουσίας και έχουν δικαίωμα εκδίκασης εντός εύλογου χρόνου». 32\n33 Τυχόν δυνατότητα προσβολής της νομιμότητας της σύλληψης: Το Έγγραφο Δικαιωμάτων πρέπει να αναφέρει ότι μπορείτε να προσβάλλετε τη νομιμότητα της σύλληψής σας. Το άρθρο 5 παράγραφος 4 της Ευρωπαϊκής Σύμβασης Ανθρωπίνων Δικαιωμάτων προβλέπει ότι «όλοι όσοι στερούνται την ελευθερία τους μέσω σύλληψης ή κράτησης έχουν δικαίωμα σε ακρόαση μέσω της οποίας αποφασίζεται ταχύτατα από ένα δικαστήριο η νομιμότητα της κράτησής τους και η απελευθέρωσή τους σε περίπτωση μη νομιμότητας της κράτησης». Τυχόν δυνατότητα επανεξέτασης της κράτησης: Ομοίως, το Έγγραφο Δικαιωμάτων πρέπει επίσης να ορίζει αν υπάρχει δυνατότητα επανεξέτασης της κράτησης. Αυτό προκύπτει επίσης από το άρθρο 5 παράγραφος 4 της ΕΣΑΔ το οποίο αναφέρει ότι «όλοι όσοι στερούνται την ελευθερία τους μέσω σύλληψης ή κράτησης έχουν δικαίωμα σε ακρόαση μέσω της οποίας αποφασίζεται ταχύτατα από ένα δικαστήριο η νομιμότητα της κράτησής τους και η απελευθέρωσή τους σε περίπτωση μη νομιμότητας της κράτησης». Τυχόν δυνατότητα υποβολής αίτησης για προσωρινή απόλυση: Το Έγγραφο Δικαιωμάτων πρέπει να ορίζει αν έχετε ή όχι τη δυνατότητα υποβολής αίτησης για προσωρινή απόλυση. Το άρθρο 5 παράγραφος 3 της Ευρωπαϊκής Σύμβασης Ανθρωπίνων Δικαιωμάτων προβλέπει ότι οι ύποπτοι «προσάγονται άμεσα ενώπιον μιας δικαστικής αρχής ή άλλου εξουσιοδοτημένου εκ του νόμου υπαλλήλου για την άσκηση της δικαστικής εξουσίας και έχουν δικαίωμα εκδίκασης εντός εύλογου χρόνου ή απελευθέρωσης εκκρεμούσης της δίκης». Η απελευθέρωση ενδέχεται να εξαρτάται από την παροχή εγγυήσεων για την παρουσία του υπόπτου ή κατηγορουμένου στη δίκη. 33\nΓνωρίστε τα δικαιώματα που σας παρέχει η Οδηγία για τα θύματα Maria McDonald, BL.\nΓνωρίστε τα δικαιώματα που σας παρέχει η Οδηγία για τα θύματα Maria McDonald, BL. Συντονιστής του Ευρωπαϊκού Δικτύου για τα Δικαιώματα JUSTICIA είναι το Ιρλανδικό Συμβούλιο για τις Πολιτικές Ελευθερίες


Βασιλακόπουλος: Ο εμβολιασμένος έχει ελάχιστη πιθανότητα να μεταδώσει τον ιό - BEST TV Καλαμάτα\n«Είμαστε σε αργή αποκλιμάκωση. Αυτή την εβδομάδα έχουμε και το αποτύπωμα του ανοίγματος της εστίασης. Δεν φαίνεται στραβοπάτημα. Τα ανοίγματα δεν αντέστρεψαν την πορεία αποκλιμάκωσης. Όσο συνεχίσουμε να προσέχουμε θα αρθούν κι άλλα μέτρα, όπως η μουσική που μπορεί να επιτραπεί και μέσα στο Ιούνιο», σημείωσε ο πρόεδρος του Πανελλήνιου Ιατρικού Συλλόγου, Αθανάσιος Εξαδάκτυλος.\nΌσον αφορά στο άνοιγμα των γυμναστηρίων και των δεξιώσεων ο κ. Εξαδάκτυλος τόνισε στον OPEN, ότι υπάρχει πρόβλεψη για τις αρχές του επόμενου μήνα, ενώ για τα φροντιστήρια σημείωσε ότι δεν γίνεται να γίνουν όλα τα βήματα μαζί.\nΠαράλληλα, ο πνευμονολόγος – Εντατικολόγος, Θεόδωρος Βασιλακόπουλος, μίλησε στο ίδιο κανάλι, για τη νέα μετάλλαξη της «Ελλάδας» και χαρακτήρισε «υπερβολές όσα ακούγονται για μετάλλαξη της Ελλάδας. Oνοματοδοτήσαμε μια μετάλλαξη που υπάρχει σε 30 χώρες σε αθηναΐκη μετάλλαξη. Δεν έχουμε κάτι τέτοιο στην Ελλάδα. Είναι υπερβολές, δεν πρόκειται να επικρατήσει στην Ελλάδα. Είναι προφανές ότι πάμε σε αποκλιμάκωση». «Για να έχουμε ανοσία πρέπει να κάνουμε το 70% των εμβολιασμών – αλλά όχι των νέων, των μεγάλων ανθρώπων πρέπει που δεν έχουν εμβολιαστεί ακόμη! Αλλιώς θα χάσουμε πολλούς ανθρώπους αυτών των ηλικιών. Θα θρηνήσουμε θύματα κι ας έχουμε ανοσία αγέλης» σημείωσε ενώ ανέφερε ότι όποιος έχει εμβολιαστεί έχει ελάχιστη πιθανότητα να μεταδώσει τον ιό.\n22 Μαΐου 2021 10:39 μμ\n#ΕΜΒΟΛΙΑΣΜΟΙ ΒΑΣΙΛΑΚΟΠΟΥΛΟΣ ΘΕΟΔΩΡΟΣ ΚΟΡΩΝΟΪΟΣ ΜΕΤΑΔΟΣΗ ΙΟΥ


Δεν θα μείνουμε σιωπηλοί - Χανιώτικα Νέα\n20 Μαρτίου, 2021 9:13 πμ\nαυτό το διάστημα από αρμόδιους υπουργούς, διάφορους καλοθελητές των περισσότερων ΜΜΕ, μεγαλοδημοσιογράφοι, εργατολόγοι, όταν μιλάνε για τα προβλήματα των συνταξιούχων η συζήτηση περιστρέφεται γύρω από τα αναδρομικά, πόσα θα πάρουν οι συνταξιούχοι, πότε θα τα πάρουν, βάζουν ημερομηνίες, ως προς το χρόνο απόδοσης, πάμε λίγο πίσω, λόγω έλλειψης προσωπικού και για να ολοκληρωθούν οι διαδικασίες, αλλά και για να μην ξεχνιόμαστε ότι οι προθεσμίες τρέχουν να προλάβετε να κάνετε αγωγές για να είστε σίγουροι ότι θα πάρετε τα αναδρομικά, μάλιστα το τελευταίο διάστημα λένε ότι πρέπει να προσφύγουν και στα Ευρωπαϊκά Δικαστήρια. Όλοι αυτοί οι κύριοι αποφεύγουν να πουν ότι οι προσφυγές που έγιναν το 2017 στα Ευρωπαϊκά δικαστήρια απορρίφθηκαν με τον απαράδεχτο τρόπο και το σκεπτικό ότι δίκαια έγιναν λόγω δημοσιονομικού συμφέροντος. Οι περικοπές που έγιναν στους συνταξιούχους ιδιαίτερα τα τελευταία χρόνια από τις κυβερνήσεις σε κύριες και επικουρικές συντάξεις, 13η και 14η σύνταξη, το κόψιμο του ΕΚΑΣ κ.λπ. ισοδυναμούν με 7,5 δισ. ευρώ το χρόνο και αυτό το ποσό λείπει από το εισόδημα μας, χρήματα πληρωμένα από εμάς. Δεν υπάρχει καλύτερη απόδειξη που διαπιστώνει το συνδικαλιστικό κίνημα, ότι δεν κυβερνούν τα δικαστήρια, όλες οι περικοπές έγιναν με πολιτικές αποφάσεις και μάλιστα τα Δικαστήρια ήρθαν εκ των υστέρων να νομιμοποιήσουν αυτές τις περικοπές.\nΤα μέτρα που αποτρέψαμε, και δεν υλοποιήθηκε η περικοπή της προσωπικής διαφοράς, που για τους συνταξιούχους του ΟΑΕΕ, έφτανε μέχρι και 500 ευρώ το μήνα, η επαναφορά από το 50% στο 70% εκεί που ήταν πριν για τις συντάξεις χηρείας, να μην πέσει στα 5.600 το αφορολόγητο, ακόμα και κάποιες επιστροφές, οφείλεται σε αγώνες του συνταξιουχικού κινήματος τα τελευταία χρόνια.\nΘα μπορούσαν να ήταν καλύτερα αν είχαμε μεγαλύτερη συμμετοχή στα Σωματεία και στο κίνημα συνολικότερα.\nΣήμερα κάνουν μεγάλη προσπάθεια να μας πείσουν να αποδεχθούμε ό,τι έγινε – έγινε, να συνηθίσουμε να ζούμε με τις κουτσουρεμένες συντάξεις, χωρίς πολλά – πολλά δικαιώματα, στην υγεία, στο δικαίωμα στη δουλειά για τα παιδιά μας, στην παιδεία για τα εγγόνια μας κ.λπ. Με το επιχείρημα δεν αντέχει η οικονομία, περνάμε κρίση, τώρα πανδημία και ότι προέχουν τα εξοπλιστικά προγράμματα, για την ασφάλεια της χώρας και άλλα πολλά.\nΑνεξάρτητα από τις πολιτικές επιλογές που κάνει ο καθένας μας δεν πρέπει να νομιμοποιούμε στη συνείδησή μας όλα αυτά τα επιχειρήματα, που τσακίζουν τη ζωή μας, αλλά και τις επόμενες γενιές. Τι να κάνουμε δηλαδή:\n• Να αποδεχθούμε τα όρια συνταξιοδότησης από τα 65 στα 67 και βλέπουμε.\n• Να αποδεχθούμε ότι τέρμα τα δώρα μας, παρά του ότι πληρώσαμε γι’ αυτά.\n• Να αποδεχθούμε τις περικοπές στις κύριες και επικουρικές συντάξεις μας που σε ορισμένους ξεπερνά το 50%.\n• Να αποδεχθούμε τα χαμηλά ποσοστά αναπλήρωσης και υπολογισμού των Συντάξεων.\n• Να αποδεχθούμε την κατάργηση του ΕΚΑΣ, βοήθημα στους χαμηλοσυνταξιούχους για να ζουν χωρίς καμία ουσιαστική αύξηση στις συντάξεις τους.\nΝα αποδεχθούμε ότι εκατοντάδες χιλιάδες συνάδελφοι και συναδέλφισσες περιμένουν χρόνια να πάρουν τη σύνταξή τους.\n• Να αποδεχθούμε ότι οι συντάξεις χηρείας παραμένουν κουτσουρεμένες αν και επαναφέραμε το ποσοστό στο 70% με τροπολογία αφαιρούν την προσωπική διαφορά και μετά κάνουν τον υπολογισμό.\n• Να αποδεχθούμε ότι οι συνταξιούχοι δεν έχουν δικαίωμα στον κοινωνικό θεραπευτικό τουρισμό, μάλιστα στους συνταξιούχους του ΟΑΕΕ έχουν κρατήσει 35 εκατομ. που είναι αδιάθετα.\n• Να αποδεχθούμε τη συμμετοχή στα φάρμακα που είναι μεγάλη και ιδιαίτερα στους συυνταξιούχους που έπαιρναν ΕΚΑΣ.\n• Να αποδεχθούμε την υποβάθμιση του συστήματος Υγείας και τη δύσκολη πρόσβαση που έχουμε στις δομές του.\nΓια όλα αυτά οι συνταξιούχοι δεν θα μείνουν σιωπηλοί.\nΘα συνεχίσουν τον αγώνα αξιοποιώντας όλες τις μορφές που καλά ξέρουμε να χρησιμοποιούμε. Το χρωστάμε στις προηγούμενες γενιές που αγωνίστηκαν, στον εαυτό μας, αλλά κυρίως στα παιδιά και εγγόνια μας, για ενα καλύτερο αύριο.


Τι διαβάζουμε, πώς διαβάζουμε. Το προφίλ του σημερινού αναγνώστη. | ΠΕΡΙΟΔΙΚΟ Ο ΑΝΑΓΝΩΣΤΗΣ ΓΙΑ ΤΟ ΒΙΒΛΙΟ ΚΑΙ ΤΙΣ ΤΕΧΝΕΣ\nΑΡΧΙΚΗ ΕΚΔΗΛΩΣΕΙΣ ΑΝΑΓΝΩΣΤΗ ΕΚΔΗΛΩΣΕΙΣ ΤΟΥ Α Τι διαβάζουμε, πώς διαβάζουμε. Το προφίλ του σημερινού αναγνώστη.\nΟ Αναγνώστης στη Διεθνή Έκθεση Βιβλίου οργανώνει συζήτηση με θέμα «Τι διαβάζουμε, πώς διαβάζουμε. Το προφίλ του σημερινού αναγνώστη». Φιλολογικό Καφενείο, (περίπτερο 13) , Κυριακή 11 Μαΐου, 11.00-12.00. Συμμετέχουν οι: Βενετία Αποστολίδου, καθηγήτρια στο ΠΤΔΕ του ΑΠΘ, Μαρίζα Ντεκάστρο, κριτικός λογοτεχνίας για παιδιά, συγγραφέας, Σωτηρία Καλασαρίδου, Δρ. λογοτεχνικής εκπαίδευσης. Συντονίζει ο Γιάννης Ν. Μπασκόζος, διευθυντής του περιοδικού Ο Αναγνώστης.\nΜικρές σκιαγραφήσεις των εισηγήσεων:\nΒενετία Αποστολίδου:Η κοινωνική λειτουργία της ανάγνωσης\nΗ ανάγνωση έχει πάντοτε μια ισχυρή διάσταση που είναι η ατομική, η ανάγνωση δηλαδή ως μια απόλυτα προσωπική πράξη, μοναχική και απομονωμένη από τους άλλους αναγνώστες. Εχει όμως και μια κοινωνική διάσταση, όταν επικοινωνούμε μέσα από τις αναγνώσεις μας, όταν μοιραζόμαστε τις εκτιμήσεις και τις αναγνωστικές μας εμπειρίες με άλλους, όταν χρησιμοποιούμε την ανάγνωση ως συστατικό του κοινωνικού μας προφίλ . Σε κάθε εποχή η κοινωνική διάσταση της ανάγνωσης παίρνει διαφορετικές μορφές. Η παρέμβασή μου θα επικεντρωθεί στην κοινωνική λειτουργία της ανάγνωσης σήμερα. Ιδιαίτερη μνεία θα γίνει για την ανάγνωση στα social media και στις λέσχες ανάγνωσης.\nΣωτηρία Καλασαρίδου:Η αναγνωστική συμπεριφορά παιδιών, εφήβων και ενηλίκων στις δημοτικές βιβλιοθήκες της Θεσσαλονίκης: ερωτήματα, δεδομένα και προοπτικές.\nΗ ανακοίνωση έχει ως στόχο να αναδείξει τη σκιαγράφηση του αναγνωστικού προφίλ παιδιών, εφήβων και ενηλίκων που χρησιμοποιούν τις βιβλιοθήκες του Δήμου Θεσσαλονίκης. Η έρευνα πραγματοποιήθηκε σε δεκαεφτά δημοτικές βιβλιοθήκες που είναι ενταγμένες στο δίκτυο βιβλιοθηκών του Δήμου Θεσσαλονίκης και σε ένα χρονικό διάστημα δυόμιση περίπου ετών, από τον Απρίλιο του 2009 έως και τον Ιανουάριο του 2012. Ειδικότερα, τα ερωτήματα που καθορίζουν την εν λόγω έρευνα συνιστούν ένα τρίπτυχο που αφορά:\nα) Στη σκιαγράφηση του προφίλ των αναγνωστών μέσα από πτυχές, όπως είναι το φύλο, η ηλικιακή ομάδα, η εθνικότητα και η συχνότητα δανεισμών βιβλίων.\nβ) Στην αναγνωστική κίνηση που σημειώνει η κάθε βιβλιοθήκη σε συνάρτηση με τη συνοικία της πόλης στην οποία αυτή βρίσκεται.\nγ) Στις αναγνωστικές προτιμήσεις των χρηστών των βιβλιοθηκών αναφορικά με είδη βιβλίων και συγκεκριμένους τίτλους τους.\nΜαρίζα Ντεκάστρο: Tα βιβλία για παιδιά και το κοινό τους.\nΤο παιδικό αναγνωστικό κοινό αποτελεί τη μαγιά για τη δημιουργία των μελλοντικών ενήλικων αναγνωστών. Τα βιβλία που απευθύνονται σε παιδιά και νέους φτάνουν, σύμφωνα με στοιχεία που δημοσιοποίησε το ΕΚΕΒΙ για τα έτη 2009-2011, περίπου στο 18% του συνόλου της βιβλιοπαραγωγής. Είναι λοιπόν σημαντικό να κάνουμε μια ανασκόπηση του χώρου του βιβλίου για παιδιά και να θέσουμε ερωτήματα σχετικά με τα είδη των βιβλίων, την ποιότητά τους, τις πρακτικές συγγραφέων, εικονογράφων και εκδοτών.\nΠροηγούμενο άρθροH ζωή θέλει αλητεία!\nΕπόμενο άρθροΤα βραβεία της αγοράς


Αρχική/ΕΛΛΑΔΑ/Κάμερα ασφαλείας “έπιασε” την 16χρονη λίγο πριν βρεθεί νεκρή – Η τελευταία της συνάντηση\n“Είμαστε στο στάδιο όπου συλλέγουμε μαρτυρικές καταθέσεις γι αυτό κάνουμε έκκληση στον κόσμο και σε όποιον γνωρίζει ή είδε κάτι εκείνο το ξημέρωμα να το πει.\nΈχουν έρθει κάποιοι μάρτυρες που προέκυψαν στην πορεία και είδαν την κοπέλα τις πρωινές εκείνες ώρες. Για την ακρίβεια υπάρχει μαρτυρία κοπέλας που την είδε κάποια στιγμή γύρω στις 4 παρά, που αναφέρει πως ήταν σε αγριεμένη κατάσταση εκείνη την ώρα.\nΑπό την ερχόμενη εβδομάδα οι μάρτυρες θα προσέλθουν και θα καταθέσουν όσα είδαν και γνωρίζουν. Υπάρχουν άτομα που βρέθηκαν κοντά στο σημείο όπου είναι το άλσος του Προφήτη Ηλία, τα οποία άκουσαν φωνές και ουρλιαχτά γύρω στις 5 τα ξημερώματα”.\nΗ οικογένεια της που έχει βυθιστεί για πάντα στο πένθος δεν σκοπεύει σε καμία περίπτωση να εγκαταλείψει την υπόθεση, γι αυτό και αισθάνεται δικαιωμένη όπως εξηγεί ο δικηγόρος της από την απόφαση της ασφάλειας Τρικάλων να κρατήσει ανοιχτό τον φάκελο:\n“Η Ασφάλεια Τρικάλων δήλωσε ότι δεν θα κλείσει ο φάκελος ακόμα και αν ο θάνατος της 16χρονης χαρακτηριστεί επίσημα ως αυτοκτονία, κάτι που δεν έχει γίνει μέχρι ώρας.\nΕίμαστε πεπεισμένοι πως ο,τι έγινε δεν έγινε με δικής της πρωτοβουλία και πως κάποιος άλλος ευθύνεται. Από την στιγμή που η έρευνα ολοκληρωθεί και συγκεντρωθούν όλα τα στοιχεία από τις τοξικολογικές εξετάσεις,\nτα τηλέφωνα, τις κεραίες, οι έρευνες θα επικεντρωθούν στο ποιος την ώθησε στην αυτοκτονία και τη μεσολάβησε. Να πούμε ότι επισήμως δεν έχει χαρακτηριστεί ακόμα ως αυτοκτονία”.\n“Η άρση του τηλεφωνικού απορρήτου θα πάρει λίγο διάστημα ακόμα είμαστε σε αναμονή. Τα αποτελέσματα θεωρούμε πως θα ρίξουν φως στην υπόθεση, καθώς αν έχει συμβεί κάτι, αυτό έχει γίνει από την στιγμή που ο νεαρός αστυνομικός την άφησε στο σπίτι της.\nΗ κοπέλα σύμφωνα με το βιντεοσκοπημένο υλικό φαίνεται χαρούμενη, ενώ είναι ξεκάθαρο πως ζούσε σε πελάγη ευτυχίας, κάτι που δεν ταιριάζει καθόλου με την αμέσως μετά μετατροπή των συναισθημάτων της.\nΤο βιντεοσκοπημένο υλικό που πλέον είναι στοιχείο της δικογραφίας δείχνει τις τελευταίες στιγμές της κοπέλας μαζί με τον αστυνομικό.\nΕκεί και οι δυο τους φαίνονται χαρούμενοι. Το παράξενο και το μυστικό στην περίεργη αυτή ιστορία είναι το τι πραγματικά συνέβη λίγη ώρα αργότερα, όπου η κοπέλα βγαίνει ανήσυχη πλέον στους δρόμους, με ποιον συναντιέται και τι είναι αυτό που τελικά την ωθεί στον θάνατο”..ΠΗΓΗ : newsit.gr\nΤο βλέμμα του Χριστού θα είναι πάντα παρόν στους τοίχους της Αγίας Σοφίας, να υπενθυμίζει την διαφορά του πολιτισμού από την βαρβαρότητα


Συνεδρίαση του Δημοτικού Συμβουλίου του Δήμου Εορδαίας στις 5-11-2020 | Εφημερίδα Κοζάνη | Ειδήσεις και ενημέρωση για όλη τη Δυτική Μακεδονία\nHome Εμπορικός Οδηγός Ειδήσεις Συνεδρίαση του Δημοτικού Συμβουλίου του Δήμου Εορδαίας στις 5-11-2020\nΣυνεδρίαση του Δημοτικού Συμβουλίου του Δήμου Εορδαίας στις 5-11-2020\nΚαλείστε σε συνεδρίαση του Δημοτικού Συμβουλίου που θα διεξαχθεί με εφαρμογή ηλεκτρονικού τρόπου μέσω ηλεκτρονικού ταχυδρομείου, κατ’ εφαρμογή της υπ’ αριθμ 18318/13-3-2020 εγκ του ΥΠΕΣ (ΑΔΑ: 9ΛΠΧ46ΜΤΚ6-1ΑΕ) , και την αρ. Δ1α/γΠ οικ. 63548/20 την 5η Νοεμβρίου 2020 ημέρα Πέμπτη και ώρα 5 μ.μ. για τη συζήτηση και λήψη απόφασης επί των παρακάτω θεμάτων ημερήσιας διάταξης:\n1. Καθορισμός αμοιβής δικηγόρων για υποθέσεις του Δήμου μας.\n2. Μεταβολές σχολικών μονάδων Α/θμιας και Β/βάθμιας εκπαίδευσης σχολικού έτους 2021 – 2022.\nΕισηγητής της ΔΕΠ Κυριάκος Αντωνιάδης.\n3. Επιστροφή ανταποδοτικών τελών κατά 30% σε πολύτεκνους και ΑΜΕΑ για τα έτη 2018- 2019.\n4. Αύξηση του ωραρίου εργασίας του προσωπικού καθαριότητας των σχολικών μονάδων του Δήμου Εορδαίας.\n5. Τροποποίηση πρ/σμού οικ. Έτους 2020.\n6. Μείωση μισθώματος σε κατάστημα στο Εμπορικό Πολύκεντρο Πτολεμαΐδας.\n7. Απαλλαγή ενιαίων Ανταποδοτικών τελών καθαριότητας και φωτισμού επιχειρήσεων που διακόπτουν την λειτουργία τους υποχρεωτικά λόγω μέτρων αποτροπής διασποράς του κορωνοϊού Covid 19\n8. Παράταση σύμβασης μίσθωσης κοινόχρηστου χώρου και μείωση μισθώματος Περιπτέρου.\n9. Διαγραφή μισθωμάτων λόγω λύσης μίσθωσης δικαιώματος εκμετάλλευσης περιπτέρου.\n10. Διακοπή σύμβασης μίσθωσης κοινοτικού καταστήματος Κοινότητας Γαλάτειας.\n11. Έγκριση σχεδίου αντιμετώπισης εκτάκτων αναγκών και άμεσης βραχείας διαχείρισης των συνεπειών από εκδήλωση πλημμυρικών φαινομένων του Δήμου Εορδαίας.\nΕισηγητής : Ο ΔΣ Κοσμάς Σιδηρόπουλος.\nΠαρακαλείστε την Πέμπτη 5-11-2020 και ώρα 5-9 μ.μ να μας αποστείλετε τις τοποθετήσεις – ψήφο σας επί των θεμάτων στο email ds@ptolemaida.gr ή denptol@ptolemaida.gr.


ΒΙΑΝΑΤΤ ΑΕ: Νομικές ρυθμίσεις για τα ηλεκτρονικά απόβλητα και παράνομο εμπόριο αποβλήτων\nΝομικές ρυθμίσεις για τα ηλεκτρονικά απόβλητα και παράνομο εμπόριο αποβλήτων\nΜια σειρά από ρυθμίσεις και κανονισμούς σε διεθνές, περιφερειακό και εθνικό επίπεδο διέπουν τις συναλλαγές των ηλεκτρονικών αποβλήτων. Η πρόθεση του είναι να προωθήσουν την ασφαλή ανακύκλωση χρησιμοποιημένου ηλεκτρονικού εξοπλισμού και να επιτρέψουν το νόμιμο εμπόριο σε χρησιμοποιημένο, αλλά σε κατάσταση λειτουργίας εξοπλισμό. Στην πραγματικότητα, τεράστιες ποσότητες απορριπτόμενων ηλεκτρονικών αποβλήτων διακινούνται παράνομα σε όλο τον κόσμο.\nΗ Ευρωπαϊκή Ένωση, παρά την ισχυρή νομοθεσία εν ισχύ, είναι μια σημαντική πηγή των ηλεκτρονικών αποβλήτων που εξάγεται παράνομα και αποστέλλεται στις αναπτυσσόμενες χώρες. Εκτιμάται ότι το 75% των ηλεκτρονικών αποβλήτων που παράγονται εντός της Ευρωπαϊκής Ένωσης, και ισοδυναμούν με 8 εκατομμύρια τόνους ετησίως, χάνονται και δεν μπορούν να καταμετρηθούν.\nΟι χώρες προορισμού δεν έχουν την υποδομή για να ανακυκλώσουν τα ηλεκτρονικά απόβλητα με ασφαλή τρόπο. Αντιθέτως, η διάλυση και διαχείριση των ηλεκτρονικών αποβλήτων γίνεται χειρονακτικά σε διαλυτήρια χωρίς να λαμβάνονται υπ' όψιν κανόνες για την υγεία και την ασφάλεια των εργαζομένων σε αυτά. Τα απόβλητα διαλύονται σε επιμέρους εξαρτήματα με τα χέρια. Καλώδια χαλκού ομαδοποιούνται και καίγονται για να αφαιρεθούν οι επιβραδυντές και τα επιχρίσματα που εκπέμπουν τοξικές διοξίνες. Οθόνες καθοδικού σωλήνα σπάζονται με σφυριά απελευθερώνοντας το μόλυβδο που περιέχεται σε αυτές. Τα δε εναπομείναντα εξαρτήματα απορρίπτονται σε χωματερές ή στα ποτάμια, ή απλά καίγονται χωρίς καμία προφύλαξη.


Βουτήξτε στο βαθύ πράσινο της Θάσου - ΓΙΟΛΑ ΘΑΣΣΟΥ\nΝέα Μουσική Κυκλοφορία : Ιωάννα Σεβοπούλου - Δε\nΑτέλειωτα δάση, γοητευτικό τοπίο και πράσινο που φτάνει μέχρι τη θάλασσα. Αυτά είναι κάποια από τα δυνατά σημεία της Θάσου, αυτού του όχι και τόσο γνωστού νησιού, που από την μία έχει ψηλά βουνά και από την άλλη άπειρες γαλαζοπράσινες ακρογιαλιές.\nΟι παραλίες του νησιού είναι όμορφες και πεντακάθαρες με τουρκουάζ νερά, ενώ κάποιες από αυτές στον βυθό τους έχουν το χαρακτηριστικό λευκό τριμμένο μάρμαρο που δίνει άλλο τόνο στα νερά. Υπάρχουν επίσης πολλά γραφικά ορεινά χωριά που θα σας κάνουν να ξεχάσετε ότι βρίσκεστε σε νησί.\nΟ Λιμένας – που είναι η πρωτεύουσα του νησιού – είναι ένα μεγάλο παραθαλάσσιο χωριό χτισμένο σε μεγάλο βαθμό με μακεδονίτικη αρχιτεκτονική. Highlight το γραφικό Παλιό Λιμάνι που προσφέρει την καλύτερη θέα στην θάλασσα και το Αρχαιολογικό Μουσείο.\nΕπισκεφθείτε επίσης την χερσόνησο των Αλυκών και την περιοχή των Μεταλλείων αν είστε φίλος των γοητευτικών αντιθέσεων. Τέλος, αγοράστε ντόπια εξαιρετικά προϊόντα όπως μέλι, λάδι, ελιές, γλυκό καρυδάκι και συκαλάκι.\nΒάλτε κομμένα λεμόνια δίπλα στο κρεβάτι σας και θα μας θυμηθείτε! Δείτε γιατί... 03 Ιουλ 2020\nΤα πέντε πράγματα που θα ήθελες να ήξερες δέκα χρόνια πριν 22 Ιουν 2020\nΤι Μπορεί Να Κάνει Ο Αριστερόχειρας Που Δεν Μπορούν Οι Άλλοι; 02 Ιουν 2020\nΔείτε τις 10 ανατριχιαστικές αλήθειες για το ναυάγιο του Τιτανικού! (Video) 01 Ιουν 2020\nΑυτό είναι το πιο πυκνοκατοικημένο νησί του κόσμου 29 Μάι 2020


Τηλεφωνικό Κέντρο - Αντιμετωπίζοντας Επίμονα Τηλεφωνικά Κέντρα\nΚαι ενώ αυτοί οι στόχοι μπορεί να ποικίλλουν από το ένα τηλεφωνικό κέντρο στο άλλο, δύο ατυχή γεγονότα ισχύουν για όλα τα τηλεφωνικά κέντρα στον κόσμο: Δεν θα σταματήσουν να σας ενοχλούν, μέχρι είτε να εξαντλήσουν όλες τις επιλογές τους είτε να αποκτήσουν το επιθυμητό αποτέλεσμα. Το δεύτερο σημείο που πρέπει να υπογραμμιστεί είναι ότι όλα τα τηλεφωνικά κέντρα είναι πραγματικά μια αδιάκοπη ενόχληση.\nΓια να καταλάβετε καλύτερα πως να αντιμετωπίσετε αυτά τα επίμονα και αμφίβολα τηλεφωνικά κέντρα, ίσως να μην είναι κακή ιδέα, από την πλευρά σας, να μάθετε λίγα περισσότερα για τα τηλεφωνικά κέντρα εν γένει.\nΜια Ματιά Στα Τηλεφωνικά Κέντρα\nΔεν χρειάζεται τίποτα ιδιαίτερο για να ξεκινήσει κάποιος ένα τηλεφωνικό κέντρο. Το μόνο που χρειάζεται είναι λίγος χώρος για την δημιουργία ενός γραφείου, μερικοί άνθρωποι που είναι πρόθυμοι να κάνουν το οτιδήποτε για ένα εισόδημα, και πολύ βασικό εξοπλισμό. Με όλα αυτά στην θέση τους, είναι πολύ εύκολο να δημιουργηθεί ένα τηλεφωνικό κέντρο. Το χειρότερο είναι ότι ακόμα και αν ένα τηλεφωνικό κέντρο κλείσει για κάποιο λόγο, γενικά δεν παίρνει πολύ χρόνο να εμφανιστεί ένα άλλο.\nΓια να πούμε την αλήθεια, δεν είναι όλα τα τηλεφωνικά κέντρα κάτι κακό. Παρομοίως, είναι επίσης αλήθεια ότι υπάρχουν όντως κάποια τηλεφωνικά κέντρα που είναι νόμιμα. Υπάρχουν τηλεφωνικά κέντρα που έχουν φτιαχτεί για υπάρχοντα, νόμιμα προϊόντα και έχουν σχεδιαστεί για να βοηθούν τους πελάτες να διαχειρίζονται τα παράπονα τους και να εκφράζουν ανησυχίες. Όταν πρόκειται για τέτοια τηλεφωνικά κέντρα, γενικά είστε αντιμέτωποι με κάποιους ενοχλητικούς παράγοντες αλλά με τίποτα που να είναι τεχνικά αδιάκριτο ή παράνομο. Με το όρο “ενοχλητικοί παράγοντες”, φυσικά μιλάμε για αχρείαστα περίπλοκους καταλόγους, επώδυνα μεγάλες περιόδους αναμονής και για αυτές τις περιπτώσεις που μεταφέρεστε σε άλλον αντιπρόσωπο, μόνο κι μόνο για να πρέπει να επαναλάβετε τις ίδιες πληροφορίες που δώσατε στον προηγούμενο.\nΠαρ’όλα αυτά, υπάρχουν επίσης και τηλεφωνικά κέντρα που είναι καθαρά επιχειρήσεις απάτης. Αυτά τα κέντρα δεν εκπληρούν κανέναν άλλο σκοπό από το να σας αναγκάσουν να αγοράσετε προϊόντα και υπηρεσίες που δεν χρειάζεστε και που δεν δείχνετε κανένα ενδιαφέρον να αποκτήσετε. Αυτές οι εταιρείες δεν θα σταματήσουν σε τίποτα για να σας κάνουν πελάτες και υπάρχει μια πληθώρα τρόπων με τους οποίους θα επιχειρήσουν να επιτύχουν τους στόχους τους. Θα χρησιμοποιήσουν επιθετική ευγένεια, θα επικαλεστούν τις ανασφάλειες σας, θα καλούν αδιάκοπα ή ακόμα και θα χρησιμοποιήσουν εκφοβισμό. Οι υπάλληλοι των τηλεφωνικών κέντρων πρέπει να πιάσουν κάποια ποσοστά αλλιώς θα βρεθούν άνεργοι. Εξαιτίας αυτού, υπάρχει υπερβολική πίεση να πετύχουν τους στόχους τους και να φέρουν όσες περισσότερες πωλήσεις ή όσες περισσότερες προσωπικές πληροφορίες μπορούν.\nΤο Μέλλον Των Τηλεφωνικών Κέντρων\nΡωτήστε οποιονδήποτε έχει δουλέψει σε τηλεφωνικό κέντρο και θα σας αφηγηθεί μια τραγική ιστορία. Θα σας μιλήσουν για πολλές ώρες δουλειάς, χαμηλούς μισθούς και αδικαιολόγητα επίπεδα πίεσης για να αποδόσουν σε καθημερινή βάση .\nΚαι δεν φαίνεται ότι η κατάσταση θα αλλάξει σύντομα


Το Τρένο στο Ρούφ, Ρουφ, Μεσογειακή κουζίνα\nΤο Τρένο στο Ρουφ σας περιμένει να επιβιβαστείτε στο πιο πολυταξιδεμένο restaurant της πόλης, μόλις 10 λεπτά με τα πόδια από το πολύβουο Γκάζι, πάνω στις ράγες του Σιδηροδρομικού και Προαστιακού Σταθμού Ρουφ, για ένα ταξίδι γεύσης και πολιτισμού. Το Wagon-Restaurant του «Τρένου στο Ρουφ», αυτό το ζεστό βαγόνι-αντίκα της γνωστής καλλιτεχνικής αμαξοστοιχίας, είναι μία προπολεμική ιταλική εστιάμαξα, ιδανική για ρομαντικό δείπνο σε αυθεντική ατμόσφαιρα περασμένων εποχών. Δοκιμάστε την ποικιλία ζεστών και κρύων πιάτων από άριστες πρώτες ύλες, τη χορταστική ποικιλία του Συρμού για όλη την παρέα, τα ζουμερά «φευγάτα» μπιφτεκάκια, τις κοτομπουκιές του σταθμάρχη, τα ντακάκια της Αποβάθρας και άλλες νοστιμιές. Ένα από τα πιο καλά κρυμμένα μυστικά της Αθήνας εδώ και 20 χρόνια, συνεχίζει να κερδίζει με την ποιότητα και την πρωτοτυπία του την καρδιά των επισκεπτών. Κάντε κράτηση μέσω του e-table.gr και επωφεληθείτε από μοναδικά προνόμια και προσφορές στα καλύτερα εστιατόρια της Αθήνας.\nΗ κράτηση αφορά τις υπηρεσίες εστιατορίου στο wagon restaurant, τους θερινούς μήνες και στον εξωτερικό χώρο\nΗ κράτηση αφορά τις υπηρεσίες εστιατορίου,ισχύει για φαγητόκαι όχι αποκλειστικά για κατανάλωση ποτών, καφέ ή snacksμόνο\nΣιδ. Σταθμός Ρουφ, Λεωφ. Κωνσταντινουπόλεως Αθήνα\nΤρίτη έως Κυριακή 20:00 - 01:00\nVegetarian Επαγγελματικές ΣυναντήσειςΔιοργάνωση Εκδηλώσεων Θεματικά Με Εικονική Περιήγηση\nΗ κράτηση αφορά τις υπηρεσίες εστιατορίου, ισχύει για φαγητό και όχι αποκλειστικά για κατανάλωση ποτών, καφέ ή snacks μόνο


Συζήτηση χρήστη:PKlimis - Βικιπαίδεια\nΚαλώς ήλθες και ΣυγχαρητήριαΕπεξεργασία\nΚαλώς ήρθες στην κοινότητα της βικιπαίδειας PKlimis!\nΣυνέχισε αργά και σταθερά!\nΔες τι σημαίνει εγκυκλοπαιδικότητα. Χρησιμοποίησε την βοήθεια για ό,τι απορία έχεις. Διάβασε την Πολιτική που ακολουθεί η Βικιπαίδεια. Επισκέψου την Αγορά όπου μπορείς να διαβάσεις όλα τα σχετικά για αυτό τον ιστοχώρο, να εκφράσεις απόψεις και να κάνεις ερωτήσεις.\nActia Nicopolis (συζήτηση) 19:15, 15 Ιανουαρίου 2021 (UTC)\nΑνακτήθηκε από "https://el.wikipedia.org/w/index.php?title=Συζήτηση_χρήστη:PKlimis&oldid=8632709"\nΤελευταία επεξεργασία στις 15 Ιανουαρίου 2021, στις 23:21\nΤελευταία τροποποίηση 23:21, 15 Ιανουαρίου 2021.


a-sports.gr :: SUPERLEAGUE Live: ΕΠΙΤΡΟΠΗ ΔΕΟΝΤΟΛΟΓΙΑΣ - ΑΤΡΟΜΗΤΟΣ-ΟΛΥΜΠΙΑΚΟΣ\nΑντιλαμβάνεστε ότι το μεγάλο ενδιαφέρον θα υπάρχει στη συνεδρίαση της Πέμπτης, που είναι να καταθέσουν οι Μελισσανίδης - Αλαφούζος, όπως και στις 8 Ιουλίου, που θα μιλήσουν και οι μάρτυρες υπεράσπισης. Και τις δύο αυτές ημέρες θα είμαστε στο Εφετείο Αθηνών για να σας μεταφέρουμε live τη διαδικασία.\nΛύθηκε η συνεδρίαση...\nΔεν βρίσκουν τον Βρύζα, λένε από την πρόεδρο της Επιτροπής. Στην Αμερική βρίσκεται ο Αγγελίδης, δεν βρίσκουν και τον Βελλή.\nΤην τελευταία ημέρα θα μιλήσουν και οι μάρτυρες υπεράσπισης.\nΚαι στις 8/7 οι Αγγελίδης και Βελλής.\nΣτις 6/7 Βασάρας και Κούγιας.\nΣτις 2/7 Μελισσανίδης και Αλαφούζος.\nΣτις 1/7 οι Φύσσας, Σάββας και Κωστούλας θα καταθέσουν ως μάρτυρες κατηγορίας.\nΔιακόπτει εκ νέου η Επιτροπή Δεοντολογίας για Τετάρτη 1 Ιουλίου στις 18.00 στην αίθουσα τελετών του Εφετείου Αθηνών.\nΆπαντες συμφωνούν να μην υπάρξουν καθόλου αρχικές αγορεύσεις τώρα, το επισημαίνει αυτό ο Δημακόπουλος, συμφωνεί και ο Χατζησαββάογλου.\nΑναφέρει η πρόεδρος αν θέλουν οι συνήγοροι να κάνουν σήμερα τις αγορεύσεις τους...\n"Επιβάλλεται να πάμε εκεί", αναφέρει ο Καπερνάρος (δικηγόρος του Ηλία Σπάθα).\nΣυμφωνεί ο Δημακόπουλος από την πλευρά του Βαγγέλη Μαρινάκη. Αλλά και όλοι οι υπόλοιποι διάδικοι.\nΣωστή η εξέλιξη αυτή... Επικράτησε η λογική.\nΠρακτικά αυτό σημαίνει ότι θα υπάρξει και σήμερα διακοπή.\nΗ πρόεδρος λέει ότι παραχωρείται η μεγάλη αίθουσα στο Εφετείο Αθηνών. Ρωτά αν υπάρχει κάποιος που διαφωνεί...\nΓίνεται η ανάγνωση των ονομάτων των διαδίκων.\nΞεκινά η διαδικασία...\nΔικηγόροι και διάδικοι της υπόθεσης είναι σε διάφορες αίθουσες της Ομοσπονδίας για να μην υπάρχει κόσμος αρκετός μαζί ελέω των μέτρων για τον κορωνοϊό.\nΣύμφωνα με τα όσα είχε αναγγείλει η πρόεδρος της Επιτροπής, Λουίζα Ιωαννίδου, σήμερα είναι να καταθέσουν ως μάρτυρες κατηγορίας ο Δημήτρης Μελισσανίδης και ο Γιάννης Αλαφούζος.\nΠάντως ορισμένοι δικηγόροι από την πλευρά της υπεράσπισης, όπως οι Δημακόπουλος και Καπερνάρος, είχαν προτείνει να γίνει με φυσική παρουσία η συνεδρίαση με άλλο μεγάλο χώρο εκτός ΕΠΟ. Πρόταση καθ' όλα λογική, η οποία όμως δεν έγινε δεκτή από την αρμόδια Επιτροπή της Ομοσπονδίας.\nΗ εν λόγω συνεδρίαση ήταν να γίνει στις 24/6/2020 αλλά διεκόπη λόγω τεχνικών προβλημάτων, αφού είχε αντικειμενικά κριθεί αδύνατο να διεξαχθεί με αυτόν τον τρόπο.\nΚαλησπέρα σας από τα γραφεία του a-sports.gr, είμαι ο Δημήτρης Δημητρίου και ως διαπιστευμένος από την ΕΠΟ θα σας μεταφέρουμε σε πραγματικό χρόνο όλες τις εξελίξεις από την τηλεδιάσκεψη της Επιτροπής Δεοντολογίας, που κατά βάση ασχολείται με το περίφημο ματς Ολυμπιακός - Ατρόμητος 2-1 το 2015, το οποίο μπήκε σε έρευνα ελέω των καταγγελιών κατά βάση του τότε τεχνικού διευθυντή του Παναθηναϊκού Τάκη Φύσσα περί φερόμενου ως... ύποπτου.\nΗ τηλεδιάσκεψη της αρμόδιας Πειθαρχικής Επιτροπής της ΕΠΟ είναι προγραμματισμένη να ξεκινήσει στις 18.00 της Δευτέρας 29 Ιουνίου 2020.


ΕΦΥΓΕ Ο ΜΕΓΑΛΟΣ ΑΝΤΙΣΤΑΣΙΑΚΟΣ ΣΤΕΛΙΟΣ ΖΑΜΑΝΟΣ. ΑΘΑΝΑΤΟΣ! - Εθνικό Συμβούλιο Διεκδίκησης των Γερμανικών Οφειλών\nΗ κηδεία του μεγάλου αγωνιστή της Εθνικής μας Αντίστασης, τ. Προέδρου του Πανελλήνιου Συνδέσμου Αγωνιστών Εαμικής Εθνικής Αντίστασης και τ. Συμπροέδρου του Εθνικού Συμβουλίου Διεκδίκησης των Οφειλών της Γερμανίας προς την Ελλάδα ΣΤΕΛΙΟΥ ΖΑΜΑΝΟΥ, που έφυγε σε ηλικία 98 ετών, θα πραγματοποιηθεί σήμερα ΔΕΥΤΕΡΑ 4.2.2019, 3.30μμ από το Νεκροταφείο Παλαιού Φαλήρου.\nΜε απόφαση της οικογένειάς του που δημοσιεύθηκε στην Αυγή, το Βήμα της Κυριακής και την Εφημερίδα των Συντακτών διατυπώνεται το αίτημα προς όλους αντί στεφάνων να καταθέσουν χρήματα στο λογαριασμό του Εθνικού Συμβουλίου Διεκδίκησης των Οφειλών της Γερμανίας προς την Ελλάδα. Εκφράζουμε την ευγνωμοσύνη μας!\nΟ σπουδαίος μαχητής της Εθνικής Αντίστασης, ο υπέροχος άνθρωπος Στέλιος Ζαμάνος έφυγε πλήρης ημερών και αγώνων στις 30.1.2019. Ο αγαπητός σε όλους μας Στέλιος, άνθρωπος μειλίχιος, γλυκύτατος και ευγενέστατος αλλά με μία ασίγαστη δύναμη και αποφασιστικότητα, γεννήθηκε την Πρωταπριλιά του 1921 στο Παλαιό Φάληρο, όπου έζησε μέχρι και το τέλος της ζωής του από γονείς καταγόμενους από την Ίο και την Ανατολική Ρωμυλία αντίστοιχα. Οργανώθηκε στο ΕΑΜ από τους πρώτους και στη συνέχεια στον ΕΛΑΣ της Αθήνας. Πολέμησε με σθένος και ηρωισμό τους κατακτητές. Είχε ηγετικό ρόλο σε όλες τις μεγάλες Αντιστασιακές δράσεις στην Αττική.\nΓια την σπουδαία προσφορά στην Πατρίδα το ελληνικό κράτος τον φιλοδώρησε με σκληρές διώξεις. Συνολικά 16 χρόνια φυλακής και εξορίας για την Αντιστασιακή του δράση στην Κατοχή και στη συνέχεια γιατί δεν έσκυψε το κεφάλι στη Χούντα. Διώξεις υπέστη και η γυναίκα του Αριστέα.\nΜαζί με τον Μανώλη Γλέζο και τους αείμνηστους Ευάγγελο Μαχαίρα, Πέτρο Ανταίο, Απόστολο Σάντα, Ιωάννη Σταμούλη, Βασίλη Πριόβολο, Γεώργιο – Αλέξανδρο Μαγκάκη, Χαράλαμπο Ρούπα και άλλους αγωνιστές συμμετείχε ενεργά στις διαδικασίες που κατέληξαν στην ίδρυση του Εθνικού Συμβουλίου Διεκδίκησης των Οφειλών της Γερμανίας προς την Ελλάδα στις 22.1.1996. Από την ίδρυση του Συμβουλίου και επί είκοσι χρόνια κατείχε τη θέση του ταμία και στη συνέχεια (2016 – 2018) του Συμπροέδρου του (ως Πρόεδρος του ΠΣΑΕΕΑ), κατόπιν πρότασης του Μανώλη Γλέζου, που έγινε δεκτή από το Εθνικό Συμβούλιο.\nΑπό την υποδοχή στο αεροδρόμιο της Αθήνας της τότε κοινοβουλευτικής εκπροσώπου και μετέπειτα συμπροέδορου του Die Linke Γκεζίνε Λεντζ (2008) με την οποία και Γερμανούς νέους που την συνόδευαν, περιοδεύσαμε σε μαρτυρικούς τόπους της Ελλάδας.\nΩς ταμίας του Εθνικού Συμβουλίου το 2010 ζήτησε και κατάφερε να πάρει επίσημο έγγραφο από την Τράπεζα της Ελλάδος με μετατροπή σε τρέχουσα αξία των γερμανικών οφειλών (162 δις ευρώ χωρίς τους τόκους και χωρίς τις αποζημιώσεις των θυμάτων). Μία κίνηση – σταθμός, που έδωσε σημαντική ώθηση στον αγώνα μας την κατάλληλη στιγμή!\nΑγαπητέ μας συναγωνιστή και πολύτιμε φίλε Στέλιο, θα κάνουμε το παν για να τιμήσουμε την εμπιστοσύνη σου, μένοντας προσηλωμένοι στον αγώνα για Δικαιοσύνη & Αποζημίωση έως τη νίκη!\n← Παρουσίαση του βιβλίου των Dr. Karl-Heinz Roth και Hartmut Rübner για τις Γερμανικές Αποζημιώσεις\nΗ ΠΑΡΟΥΣΙΑΣΗ ΕΝΟΣ ΣΗΜΑΝΤΙΚΟΥ ΒΙΒΛΙΟΥ ΓΙΑ ΤΙΣ ΓΕΡΜΑΝΙΚΕΣ ΑΠΟΖΗΜΙΩΣΕΙΣ ΜΕ ΤΗΝ ΠΑΡΟΥΣΙΑ ΓΕΡΜΑΝΩΝ ΙΣΤΟΡΙΚΩΝ →


3501 Highway 259 North, Kilgore, Ηνωμένες Πολιτείες της Αμερικής\nΤο Manor Inn είναι ένα κατάλυμα 4 αστέρων που βρίσκεται γύρω στα 4.7 χλμ μακριά από East Texas Oil Museum.\nDowntown Kilgore Texas είναι περίπου 4.4 χλμ από το κατάλυμα Το ξενοδοχείο βρίσκεται 104 χλμ από Shreveport.\nΤο Manor Inn διαθέτει δωμάτια για μη καπνιστές δωμάτια με ιδιωτική θυρίδα ασφαλείας, φούρνο μικροκυμάτων, γκαρνταρόμπα, προσωπικό υπολογιστή και εξοπλισμό σιδερώματος. Τα δωμάτια έχουν ευχάριστη θέα σε κήπο. Τα δωμάτια διαθέτουν μπανιέρα, ντους και σεσουάρ που παρέχονται στα μπάνια.\nΚάθε μέρα στο Manor Inn ξεκινάει με δωρεάν πρωϊνό. Το Kilgore Cafe έχει αμερικανική κουζίνα και απέχει περίπου 50 μέτρα.\nΤο αεροδρόμιο Kilgore είναι σε απόσταση 20-λεπτών οδικώς από το κατάλυμα.\nManor Inn, Ηνωμένες Πολιτείες της Αμερικής\n/ 3501 Highway 259 North, Kilgore, Ηνωμένες Πολιτείες της Αμερικής / Επικοινωνία\nTropical Winds Oceanfront 3* Cool Hampton & 3* Holiday Express North 2* Bella Vista 2* The Le Grand 2* Milano 3* Aloha Crater And Lava Tube Tours 3* U Tube & Spa 3* Hampton Neptune/wall 2* Vanda 2* Vista Del Mar Querencia 4* Baan Boo Loo 3* 3213 Wish Ave #217347 Townhouse Pohailani #201 Jamaica 5* Svendsgaard's Danish Lodge-americas Best Value 2* Mauna Kea Beach 4*


Σχέδιο για να μην γίνουν μειώσεις μισθών-συντάξεων – Πως θα εξασφαλίσει η κυβέρνηση ρευστότητα – Ανεξάρτητος\nΣχέδιο για να μην γίνουν μειώσεις μισθών-συντάξεων – Πως θα εξασφαλίσει η κυβέρνηση ρευστότητα\nΠως θα βρεθούν χρήματα ως τον Ιούνιο χωρίς έκτακτες εισφορές και περικοπές\n– Κίνδυνος να θιγούν μισθωτοί, συνταξιούχοι και καταθέσεις εάν δεν εκταμιευτούν άμεσαχρήματα\n– Πολιτική λύση στο Eurogroup και την ΕΚΤ επιδιώκει το Μαξίμου μέχρι τη Δευτέρα\nΟ κίνδυνος ατυχήματος είναι ορατός. Η ρευστότητα είναι σε οριακό επίπεδο και οι εταίροι με κύριο μοχλό την ΕΚΤ πιέζουν.\nΜέσα σε αυτό το κλίμα η κυβέρνηση αναζητά εναλλακτικές λύσεις χρηματοδότησης έτσι ώστε να μπορέσει να κερδίσει χρόνο στη διαπραγμάτευση.\nΓια την ακρίβεια το υπουργείο Οικονομικών αναζητά λύσεις έτσι ώστε να υπάρχει ταμειακή ρευστότητα μέχρι και τον Ιούνιο έτσι ώστε να μπορέσει η ελληνική πλευρά να ολοκληρώσει τη διαπραγμάτευση αποφεύγοντας διαπραγματευτικούς σκοπέλους από την πλευρά των θεσμών.\nΜε την ΕΚΤ να έχει κλείσει ουσιαστικά τις κάνουλες χρηματοδότησης η χώρα αναζητά εναλλακτική λύση.\nΓια να μην υπάρξει κίνδυνος να θιγούν μισθοί, συντάξεις και καταθέσεις, αλλά και για να μην υπάρξει θέμα έκτακτης εισφοράς για να ενισχυθεί η ρευστότητα η κυβέρνηση προσανατολίζεται σε δύο λύσεις.\nΗ πρώτη είναι παλιά και… δοκιμασμένη. Το Δημόσιο θα κλείσει τις κάνουλες πληρωμών προς τον ιδιωτικό τομέα. Για ακόμη μια φορά δηλαδή το κράτος δεν θα πληρώσει τα χρωστούμενα, εκμεταλλευόμενο ως και το τελευταίο διαθέσιμο ευρώ στα Ταμεία.\nΠαράλληλα θα συνεχιστεί ο εσωτερικός δανεισμός στα πρότυπα του ΟΠΕΚΕΠΕ. Η άποψη της κυβέρνησης είναι πως ειδικά στην περίπτωση των Ταμείων από τη στιγμή που ουσιαστικά λειτουργούν με επιχορήγηση από το κράτος το να υπάρχουν διαθέσιμα τα οποία απλά τοκίζονται στις τράπεζες δεν έχει νόημα τη στιγμή που η κεντρική διοίκηση αντιμετωπίζει πρόβλημα ρευστότητας.\nΚάπως έτσι φαίνεται ότι τις επόμενες ημέρες θα υπάρξουν εξελίξεις και σε αυτόν τον τομέα.\nΠαράλληλα όμως το κυβερνητικό επιτελείο επιχειρεί μια πολιτική απόφαση από το Eurogroup το οποίο θα δώσει τη δυνατότητα στην ΕΚΤ να επιτρέψει μια μικρή έστω οικονομική βοήθεια έτσι ώστε να δοθεί ανάσα στα ταμειακά διαθέσιμα και να μην υπάρξει ανάγκη μέτρων.\nΜάλιστα το Μαξίμου προσδοκά πολλά στη σημερινή συνεδρίαση της ΕΚΤ που συνεδριάζει για την Κύπρο. Ως το βράδυ θα έχουν διαφανεί οι προθέσεις του ενός πυλώνα των δανειστών. Ο Γ. Στουρνάρας έχει αναλάβει ειδική αποστολή διαπραγμάτευσης, ώστε να ανοίξει ο δρόμος για τη Δευτέρα και να ανάψει από το Eurogroup το πράσινο φως για εκταμίευση μέρους έστω της δόσης των 7,2 δισ.\nΣάμη: Ξεκινάει η Ομάδα Πεζοπορίας.


LA BOHÈME: Σάββατο 23 Φεβρουαρίου 2019 – ώρα παράστασης 20:30 - Ένα εισιτήριο στην Γ Ζώνη\nLA BOHÈME: Σάββατο 23 Φεβρουαρίου 2019 – ώρα παράστασης 20:30 - Ένα εισιτήριο στην Β Ζώνη\nLA BOHÈME: Σάββατο 23 Φεβρουαρίου 2019 – ώρα παράστασης 20:30 - Ένα εισιτήριο στην Α Ζώνη\nGIACOMO PUCCINI: LA BOHÈME!!! Η σπουδαία όπερα του μεγάλου Ιταλού συνθέτη Τζιάκομο Πουτσίνι «LA BOHÈME», από την Εταιρία Λυρικού Θεάτρου Ελλάδος\nΕισιτήρια για την σπουδαία όπερα του μεγάλου Ιταλού συνθέτη Τζιάκομο Πουτσίνι «LA BOHÈME», στο Μέγαρο Μουσικής Θεσσαλονίκης!\n15€ από 25€ για 1 εισιτήριο στην Γ' Ζώνη\n20€ από 30€ για 1 εισιτήριο στην Β' Ζώνη\n25€ από 35€ για 1 εισιτήριο στην Α' Ζώνη\nΣάββατο 23 Φεβρουαρίου 2019 - ώρα 20:30\nΜετά την πραγματοποίηση της παράστασης που έχετε επιλέξει, δεν υπάρχει δυνατότητα ακύρωσης κουπονιού καθώς η παραγωγή έχει δεσμεύσει συγκεκριμένο αριθμό θέσεων για τη συγκεκριμένη προσφορά.\nΤέσσερις νεαροί καλλιτέχνες ζούνε όλοι μαζί σε μία σοφίτα στο Παρίσι, αναζητώντας την εκπλήρωση των καλλιτεχνικών τους ανησυχιών... και ερχόμενοι αντιμέτωποι με το κρύο και το ενοίκιο βρίσκουν ευρηματικούς τρόπους να ξεπεράσουν όλες τις δυσκολίες.\nΠερνάνε τις ώρες τους μεταξύ τέχνης και του αγαπημένου τους Καφέ Μομούς... Και μέσα σε όλα αυτά, εμφανίζεται ένα βράδυ η νεαρή Μιμή, η οποία ερωτεύεται τον ποιητή εκ των τεσσάρων, τον Ροδόλφο. Μαζί συναντούν και τους υπόλοιπους στο Καφέ Μομούς όπου όλοι γίνονται μάρτυρες του έρωτα της Μουζέτα, της πανέμορφης Παριζιάνας τραγουδίστριας, που προκαλεί ερωτικά τον πρώην εραστή της, τον ζωγράφο Μαρτσέλλο και τον ξανακερδίζει.


Αυτό είναι το μεγαλύτερο επίτευγμα του Ιβάν… – Balla.com.cy\nBalla > Ροή Ειδήσεων > Ποδόσφαιρο > Κύπρος > Α' Κατηγορία > ΠΑΦΟΣ > Αυτό είναι το μεγαλύτερο επίτευγμα του Ιβάν…\nΑυτό είναι το μεγαλύτερο επίτευγμα του Ιβάν…\nΑνδρέας Βεντούρης, 12/05/2022\t15:48\nΤο «διπλό» επί του Ολυμπιακού έδωσε στον Παναθηναϊκό τρεις «χρυσούς» βαθμούς, την ηθική ικανοποίηση στους οπαδούς του που πάντοτε προσφέρει μία τέτοια νίκη, αλλά για τους «πράσινους» το σημαντικότερο, κατά την προσωπική μου άποψη, είναι αυτό που άκουσαν μετά το τέλος του αγώνα από τον προπονητή τους:\n«Αν ήμουν προπονητής σε άλλη ομάδα μπορεί να χαίρομαι. Όταν όμως είμαι προπονητής στον Παναθηναϊκό και ο Ολυμπιακός είναι πρωταθλητής με τόσους βαθμούς διαφορά δεν μπορώ να χαίρομαι. Πρέπει να δυναμώσουμε, να είμαστε καλοί σε όλα τα παιχνίδια. Μπορεί για τους φιλάθλους να είναι σημαντικό, αλλά εμένα δεν με ικανοποιεί. Θα με ικανοποιούσε αν ήμασταν κι εμείς ομάδα που δίνει μάχη για το πρωτάθλημα. Τώρα δίνουμε μάχη για την Ευρώπη και το Κύπελλο».\nΤάδε έφη Ιβάν Γιοβάνοβιτς. Το μεγαλύτερο επίτευγμα του Σέρβου προπονητή δεν είναι το φετινό αήττητο επί του «αιωνίου» αντιπάλου, ούτε το ότι ο Παναθηναϊκός θα επιστρέψει στην Ευρώπη ή μπορεί να πάρει και το κύπελλο, αλλά το ότι «ξύπνησε» ξανά τον κόσμο της ομάδας. Πολλοί… επέστρεψαν στην τηλεόραση εκεί που δεν ήθελαν καν να την ανοίξουν. Πολλοί ψάχνουν από τώρα αεροπορικά εισιτήρια και τον τρόπο να δώσουν το παρών τους στον τελικό. Πολλοί ξέρουν ήδη τον επόμενο αντίπαλο, ενώ μέχρι πέρυσι δεν ήθελαν καν να ακούνε.\nΑυτό είναι το μεγαλύτερο επίτευγμα του Ιβάν. Ο Παναθηναϊκός είναι τυχερός που τον έχει στον πάγκο του όχι μόνο για όλα τα παραπάνω, αλλά γιατί επιτέλους έχει έναν προπονητή που έχει συναίσθηση του πραγματικού του μεγέθους. Κι αυτό είναι τεράστια υπόθεση για το τριφύλλι, με τα όσα δεινά έχει τραβήξει τα τελευταία χρόνια.\nΘυμίζω τη δήλωσή του κατά την παρουσίασή του το περασμένο καλοκαίρι: «Στόχος μου να πάρω τον Παναθηναϊκό εκεί που πρέπει». Κι ο Ιβάν ξέρει ότι αυτό το «πρέπει» είναι ο πρωταθλητισμός κι όχι η έξοδος στο Europa Conference League. Ο ΠΑΟ βαδίζει ξανά με τον Γιοβάνοβιτς στο μονοπάτι της-δικής του-κανονικότητας…\nΑυτό το βραβείο είναι ιστορικό για τον Κριστιάνο!\nBalla.com.cy, 04/07/2022\t11:05


Πυραυλικά συστήματα αεράμυνας εμφανίστηκαν στις ταράτσες της Ουάσινγκτον [pics] | OnAlert\nΠυραυλικά συστήματα αεράμυνας εμφανίστηκαν στις ταράτσες της Ουάσινγκτον [pics]\n29/11/2019 - 07:59\nΈνα μυστηριώδες πυραυλικό σύστημα αεράμυνας έκανε την εμφάνιση σε ταράτσα της Ουάσινγκτον όταν ένα άγνωστης ταυτότητας αεροσκάφος πέταξε πάνω από την πρωτεύουσα προκαλώντας τον πανικό.\nΣυναγερμός σήμανε στις ΗΠΑ πριν από μερικές μέρες, με τις σειρήνες να ηχούν στην «καρδιά» της Ουάσινγκτον, έπειτα από την παραβίαση του εναέριο χώρου από άγνωστο αεροσκάφος, η οποία είχε ως αποτέλεσμα το «κλείσιμο» του Λευκού Οίκου και του Καπιτωλίου.\nΤην ώρα που η USAF σήκωνε τα μαχητικά της για να προσεγγίσουν και να αναγνωρίσουν την πιθανή απειλή, ο στρατός τον ΗΠΑ αποκάλυψε το «μυστικό» του όπλο για την άμυνα της πρωτεύουσας. Κατά τη διάρκεια του συναγερμού λοιπόν, ο οποίος κράτησε περίπου 45 λεπτά, η δημοσιογράφος του CBS News, Σάρα Κούκ, παρατήρησε κάτι ασυνήθιστο σε ένα κτίριο απέναντι από το Λευκό Οίκο: έναν εκτοξευτή πυραύλων.\n— Sara Cook (@saraecook) 26 Νοεμβρίου 2019\nΟι αναβαθμισμένοι «Εκδικητές»\nΠρόκειται για το σύστημα αεράμυνας Avenger. Το σύστημα Avenger συνδυάζει τα οχήματα HMMWV με βλήματα FIM-92 Stinger και αισθητήρες, όπως αποστασιόμετρο και σύστημα FLIR.\nΜια από τις αναβαθμίσεις του προγράμματος είναι η ενσωμάτωση των συστημάτων ATC (Avenger Targeting Console), το οποίο επιτρέπει στον πύργο να στρέφει αυτόματα και να εγκλωβίζει το στόχο. Ορισμένα Avenger έχουν ήδη προμηθευτεί στο σύστημα ATC. Πλέον θα εφοδιαστούν όλα τα συστήματα μέχρι το Σεπτέμβριο του 2020.\nΟι θέση του πυραυλικού συστήματος είναι διακριτή και μέσω Google Maps.\nΜε κόκκινο στον παρακάτω χάρτη φαίνεται η πολυκατοικία με τη θέση του πυραυλικού συστήματος Avenger.\nTags: AVENGERSTINGERΑΜΕΡΙΚΑΝΙΚΟΣ ΣΤΡΑΤΟΣΕΝΟΠΛΕΣ ΔΥΝΑΜΕΙΣΚΑΠΙΤΩΛΙΟΟΥΑΣΙΝΓΚΤΟΝΠΥΡΑΥΛΙΚΟ ΣΥΣΤΗΜΑΠΥΡΑΥΛΟΙΣΥΣΤΗΜΑΤΑ ΑΕΡΑΜΥΝΑΣ


Ήττα από τη BCL για Ολυμπιακό Καρδίτσας\nPrevious Article «Τρένο εξπρές» οι Γυναίκες του Απόλλωνα, συνέτριψαν την Ανάληψη!\nNext Article Μεγάλη ανατροπή για ΓΑΣ Παλαμά, μεγάλη «αυτοκτονία» για Απόλλωνα! (pics)\nΟ Ολυμπιακός Καρδίτσας δεν κατάφερε να διεκδικήσει θετικό αποτέλεσμα στη Λάρισα.\nΗττήθηκε με 64-38 από τη BCL για την 9η αγωνιστική της Α2 ΕΣΚΑΘ, έχοντας ανά διαστήματα καλή εμφάνιση.\nΟι Ερυθρόλευκοι αιφνιδιάστηκαν, καθώς έμειναν νωρίς πίσω στο σκορ, κυρίως από αιφνιδιασμούς και καλάθια σε ανοιχτό γήπεδο που σκόραρε η ομάδα της Λάρισας.\nΣτη συνέχεια, παρουσίασαν καλύτερο πρόσωπο, ιδιαίτερα στις σεταρισμένες επιθέσεις, όμως η Λάρισα BC είχε ήδη καταφέρει να παγιώσει μία διαφορά ασφαλείας, την οποία στη συνέχεια διαχειρίστηκε με σχετική ευκολία, φτάνοντας στο 64-38.\nΕδώ να αναφέρουμε ότι η ομάδα του Τάκη Καλογριανίτη αγωνίστηκε χωρίς τους Παπανδρέα και Μπαμπάκο.\nΤα δεκάλεπτα: 18-6, 40-22, 51-29, 64-38\nΛάρισα BC (Φλώρος): Άντριτς, Ντάφος 9, Τσιμούρτος, Σύκας, Νάνης 8, Νιαβής 2, Πήχας 12, Ποταμιάνος 4, Αράπκουλες 5, Μίχας 13 (1), Τύμπας 11.\nΟλυμπιακός Καρδίτσας (Τ. Καλογριανίτης): Θ. Ντενησιώτης 9 (2), Καφρίτσας 2, Μπλουγούρας 2, Κουτούμπας, Β. Εκίζογλου 4, Κατσαρός 10 (1), Θ. Αμβροσίου 3 (1), Νομικός 6, Γιαννακάκης 2, Μπουρούσης 2, Μπέκε.\nΑπόλλων Καρδίτσας – ΓΑΣ Παλαμά 67-71 παρ. (62-62 κ.α.)\nΛάρισα BC – Ολυμπιακός Καρδίτσας 64-38\nΦαλώρεια – Νέοι Κεραυνού Λάρισας 71-69